Formirana koalicija NVO za praćenje pregovora u okviru pregovaračkog poglavlja 27 | EUME\nNaslovnica Press info Press Pregovori o pristupanju Formirana koalicija NVO za praćenje pregovora u okviru pregovaračkog poglavlja 27\nKoalicija nevladinih organizacija (NVO) za praćenje pregovora u okviru pregovaračkog poglavlja 27 – životna sredina formirana je danas, a na osnivačkoj konferenciji saopšteno je da će to poglavlje Crnu Goru koštati oko milijardu i po eura.\nInicijatori Koalicije 27 su Grin Houm /Green Home/, Centar za zaštitu i proučavanje ptica, Društvo mladih ekologa i Sjeverna zemlja, a u njoj su i Ekspedito /Expedito/, Da zaživi selo, Program za životnu sredinu, Zeleni Crne Gore, Mreža za afirmaciju nevladinog sektora /MANS/, Regionalna Razvojna Agencija za Bjelasicu, Komove i Prokletije, Centar za razvoj Durmitora, Ekološko društvo Breznica, Mediteranski centar za ekološki monitoring /MedCEM/, MogUL i Naša Akcija.\nKoordinator programa za životnu sredinu u Grin Houmu, Jelena Marojević – Galić, kazala je da je koalicija zamišljena kao otvorena platforma za zajedničko djelovanje organizacija civilnog društva u procesu evropskih inetgracija u oblasti zaštie životne sredine i klimatskih promjena u Crnoj Gori.\n„Iako je civilni sektor prisutan u procesu pridruživanja EU članstvom u radnim grupama za pojedina pregovaračka poglavlja smatramo da to nije dovoljno i da postoji potreba i prostor za značajnijem i aktivnijem uključivanju što vrećeg broja organizacija civilnog društva u ovaj proces“, rekla je Marojević – Galić.\n„Našu inicijativu treba shvatiti kao ispruženu ruku civilnog sektora koja će doprinijeti unapređenju pregovaračkog procesa i pomoći da se greške izbjegnu kako bi put pridruživanja evropskoj porodici bio kraći“, poručila je Marojević – Galić.\n„Ova inicijativa je nešto što je odavno bilo potrebno Crnoj Gori“, rekla je Vojinović.\n„Naša očekivanja su da 13. aprila zaključimo javnu raspravu i izvršimo prilagođavanje teksta Nacionalne strategije aproksimacije sa pristiglim komentarima, sugestijama i mišljenjima svih zainteresovanih subjekata“, navela je Vojinović.\n„Oko 800 miliona eura ide za oblast kvaliteta voda, 370 miliona na oblast upravljanja otpadom, 130 miliona na oblast kvaliteta vazduha, od 33 do 35 miliona u oblasti zaštite prirode i za oblast klimatskih promjena oko 43 miliona“, precizirala je Vojinović.\n„Jačanje interesa građana i zaštita kulturnog nasleđa je veoma bitno za Crnu Goru“, rekao je Lis.\n„Kvalitet demokratije može se mjeriti samo ako su svi građani uključeni i postoji dobra saradnja državnih i nedržavnih institucija“, dodao je Lis.\n„Crna Gora je do sada donijela veliki broj strateških dokumenata ali Evropska komisija (EK) je ocijenila da nam nedostaje sveobuhvatna strategija i akcioni plan za usklašivanje sa pravnom tekovinom za 27. poglavlje“, rekla je Radović.\nOna je ukazala da je projekat izrade strategije je počeo u septembru prošle godine, a nakon 13. aprila dokument će biti poslat EK.\n„Nadamo se da će EK biti zadovoljna kvalitetom dokumenta i da ćemo nakon toga otvoriti ovo pregovaračko poglavlje“, poručila je Radović.


Darko Elez će biti izručen BiH: Tužilaštvo BiH spremno – PRESSA\nSrbijansko pravosuđe odobrilo je izručenje Darka Eleza Bosni i Hercegovini, koji je uhapšen krajem decembra prošle godine u beogradskom naselju Batajnica, piše Kurir.\nOdluku o izručenju donijelo je Posebno odeljenja Višeg suda u Beogradu. Inače, Elez ima državljanstva BiH i Srbije, a prema potjernici koju je za njim izdalo Tužilaštvo BiH tereti se za dva ubistva i nekoliko pokušaja ubistava na područu RS i Federacije BiH.\nTužilaštvo BiH i Posebni odjel za organizirani kriminal, ekonomski kriminal i korupciju, poduzimaju sve potrebne aktivnosti za preuzimanje i procesuiranje osumnjičenog Darka Eleza, saopšteno je iz Tužilaštva BiH.\nElez je optuženu okviru predmeta kodnog naziva “Lutka” u kojem su u dosadašnjem postupku izrečene pravosnažne kazne zatvora u trajanju od više od 130 godina.


Mihajlović: I dalje 9.500 korisnika bez struje zbog nepogoda početkom godine\nBiznis Autor:FoNet28. jan. 202121:023 komentara\nMinistarka rudarstva i energetike Zorana Mihajlović rekla je da u ovom trenutku 9.500 korisnika nema redovno napajanje strujom zbog vremenskih nepogoda početkom godine.\nEkipe su na terenu, radi se, nadamo se da će redovno napajanje biti za pet, šest dana, ali problem je i što u Srbiji ima 1,3 miliona drvenih bandera, a u tim delovima Srbije je oko 400.000 potrošača, rekla je Mihajlović u Skupštini Srbije.\nPoslanik Srpske napredne stranke Aleksandar Marković ukazao je na snažnu kampanju u medijima, koji su kako je ocenio pod kontrolom Dragana Đilasa, protiv redovnog služenja vojnog roka i protiv svega što je dobro.\nSpremni su da napadnu i najbolju mogući potez ako dolazi od Alekdandra Vučića – vakcine, najavljeni paket pomoći privredi, spomenik Stefanu Nemanji, zlatiborsku gondolu. Oni će sve to napasti ako dolazi od Vučića, ukazao je Marković.\nOvi mediji pokušali su da napadnu odluku o dodeli 110 evra namenjenih građanima, za njih je to uvreda, dodao je Marković.\nPredsednik Skupštine Srbije Ivica Dačić je obavestio ministarku Dariju Kisić Tepavčević da bi 9. februara trebalo da bude održana sednica na kojoj bi tema bio Predlog zakona o socijalnim kartama, a potom se naredna sednica očekuje 25. februara.\nDačić je čestitao predsedniku Vučiću, vladi i Beogradu na „veličanstvenom“ spomeniku Stefanu Nemanji.\nPotrebna je velika doza političke nenormalnosti da se govori da bi taj spomenik trebalo srušiti, smatra Dačić i ocenjuje da se tim znamenjem Srbija ne samo vraća i ukorenjuje u svojoj prošlosti, već postavlja i čvrste temelje za budućnost.\nAleksandar VučićIvica Dačićsocijalne karteSpomenik Stefanu NemanjistrujaZorana Mihajlović


Jeftini letovi iz Srbije do Ostrva Men - Avio karte Srbija Ostrvo Men - eSky.rs\nAvio karte iz Srbije do Ostrva Men\nPretražite letove iz Srbije do Ostrva Men\nProverite najbolje prilike za letove iz Srbije do Ostrva Men\n✔ Postoje li posebne ponude za letove iz Srbije do Ostrva Men na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Ostrva Men?\n✔ Ako rezervišem let iz Srbije do Ostrva Men, mogu li da rezervišem ujedno i smeštaj?\n✔ Koje avio-kompanije nude letove iz Srbije do Ostrva Men?\nBudite sigurni, da na eSky.rs ponuda letova iz Srbije do Ostrva Men uključuje ne samo niskotarifne avio-kompanije, već i one koje su specijalizovane za visoki standard.


Federalni apelacioni sud isključio javnost sa procesa u kome je Sibela Edmonds tužila Federalni istražni biro\nPrethodno je niži sud odbacio njen zahtev u celosti, nakon što je Sekretarijat za pravosuđe, pod čijom upravom se nalazi FBI, izneo stav da bi pružanje dokaza u tom procesu moglo da nanese ozbiljnu štetu bezbednosnim interesima SAD.\nSibela Edmonds je bila angažovana od strane FBI, kao prevodilac «na ugovor», ubrzo posle terorističkih napada izvršenih 11. septembra 2001. Gospođa Edmonds ima 32 godine i Amerikanka je turskog porekla, a sa posla je otpuštena nekih 6 meseci pošto se požalila svojim nadređenim da njene kolege prevode loše i da njihovi prevodi nisu kompletni. Ona je istovremeno optužila jednog od prevodilaca za Turski da je imao neadekvatnu vezu sa obaveštajnim radnikom jedne strane zemlje koji je već bio pod prismotrom FBI-a. Zvaničnici Federalnog istražnog biroa tvrde da je ugovor sa gospođom Edmonds raskinut zato što je ona prekršila mere bezbednosti i zato što je stvarala probleme u odeljenju u kome je radila. Gospođa Edmonds kaže da to sve predstavlja odmazdu zato što je ukazala na probleme unutra FBI-a.\n«Bilo je slučajeva u vašingtonskoj kancelariji FBI-a da je identitet nekih osoba obelodanjen, a to je i potvrđeno, neka lica su dobila najviši sigurnosni status i dok su bila u FBI-u oni su istovremeno davali podatke osobama koje je agencija istraživala. Oni su sprečavali prikupljanje obaveštajnih podataka.»\nPočetkom godine, generalni inspektorat Sekretarijata za pravosuđe objavio je izveštaj o slučaju gospođe Edmonds u kome je oštro kritikovao FBI. U zaključku se doslovce kaže «da su njene tvrdnje bile najvažniji razlog zbog koga je FBI raskinuo ugovor.» Gospođa Edmonds je tužila federalnu vladu, ali je njena tužba odbačena kada je Sekretar za pravosuđe upotrebio veoma retko korišćeno ovlašćenje u kome se pozvao na «državnu tajnu». Američka organizacija za zaštitu građanskih sloboda podržava gospođu Edmonds i zatražila je od federalnog apelacionog suda u Vašingtonu da razmotri njenu tužbu. En Bison se nalazi na čelu advokatskog tima.\n«Isti oni vladini zvaničnici koji su optuženi za zloupotrebe – prema rečima generalnog inspektora Sekretrijata za pravosuđe – su ti koji imaju pravo da označavaju šta je državna tajna. Mi smatramo da je to jako opasno i da to na neki način, zakonom, treba popraviti.»\nDanijel Brajan je izvršni direktor neprofitne grupe koja za cilj ima kontrolu rada vlade i zloupotrebe vlasti.\n«Iskustvo nas uči da vlada ne donosi najbolje odluke o tome šta treba da bude tajna i možete da pretpostavite da će uvek pokušavati da svoje neuspehe sakrije kroz ovlašćenja da ne pruža informacije.»\nU svom sudskom podnesku, Sekretarijat za pravosuđe tvrdi da bi tokom suđenja u javnost izašli podaci «koji bi naneli štetu nacionalnoj bezbednosti.» Pravni zastupnici gospođe Edmonds smatraju da će proći još nekoliko meseci pre nego što apelacioni sud donese odluku.


Pet Borana izlečeno od covid19, registrovana dva novoobolela\n08:15: PM ponedeljak 19 oktobra, 2020\nPosted on 29. aprila 2020. at 30. aprila 2020. by Ist Media\nNa teritoriji grada Bora, prema podacima Zavoda za javno zdravlje “Timok” Zaječar, na današnji dan 46 osobe su pozitivne na virus Covid-19. Od poslednjih informacija, 5 osoba je izlečeno, a registrovana su dva novoobolela na teritoriji grada, saopšteno je danas.\nZahvaljujući poštovanju svih mera koje je propisala Vlada RS i lokalna samouprava, danas u Boru imamo ovako ohrabrujuće podatke i stabilnu situaciju kada govorimo o virusu. Sveobuhvatnim testiranjem zatvoreni su epidemiološki krugovi i zahvaljujući dobrom radu i organizaciji lekara i timova epidemiologa iz dana u dan imamo sve veći broj osoba sa teritorije grada koje su izlečene od Covida 19, navodi se u saopštenju.\nNa teritoriji grada Bora se, prema jučerašnjim podacima, u samoizolaciji nalazi 123 osoba.\nDušan | 29. aprila 2020. at 17:41\nOčigledno različit pristup problemu i različita metodologija praćenja epidemije virusa covid 19. Prem podacima Ministarstva zdravlja Srbije broj pozitivnih u Boru je 121. Danas, 19 1prila to su saopštili i epidemiolozi Kriznog štaba Države, apostrofirajuči da je grad Bor u grupi 10 sa najvećim brojem pozitivnih osoba. Veoma je dobro što se broj izlećenih svakim danom uvećava, ali to ne znači da je se epidemiji približio kraj.


Troje poginulih u protestima u Bangkoku\nNajmanje tri osobe su poginule a veliki broj je ranjen u seriji eksplozija za vreme antivladinih protesta u prestonici Tajlanda, Bangkoku. Više od 70 osoba je ranjeno u glavnoj trgovačkoj i turističkoj četvrti grada, koja je trenutno prepuna vojnika i različitih grupa demonstranata.\nPotpredsednik vlade Tajlanda saopštio je da su demonstranti ispalili pet granata sa jednog od mesta gde su okupljeni, dok učesnici protesta odbacuju odgovornost za eksplozije.\nDemonstranti već nedeljama blokiraju Bangkok, iskušavajući strpljenje gradjana i zaposlenih u centru prestonice. Organizovano je nekoliko grupa koje pokušavaju da demonstrante, takozvane “crvene košulje” potisnu iz glavne turističke četvrti, a policija razdvaja dve strane.\nAntivladini protesti traju već pet nedelja, a demonstranti - pristalice bivšeg premijera Šinavatre, traže ostavku premijera Abhisita Vedžažive i nove izbore. Koalicija protivnika crvenih košulja – koja sebe naziva “šarene košulje” - najavljuje za sutra veliki miting u Bangkoku.


Načelnik Pećkog upravnog okruga Milo Stevanović izjavio je danas za Kosovo Onlajn da je u srpskim sredinama u opštinama Peć, Klina, Istok, Orahovac i Srbica podeljeno 3,5 tone brašna koju je obezbedio donator iz Severne Mitrovice koji je insistirao na anonimnosti.\nStevanović je podsetio da je u srpskim srednima u Pećkom upravnom okrugu ranije podeljeno 114 paketa humanitarne pomoći u osnovnim životnim namirnicama i higijeni, takođe poklon istog donatora iz Severne Mitrovice.\nDodao je da su juče predsednici privremenih organa opština Klina - Božidar Šarković, Istok - Mališa Đurić, Orahovac - Aleksandar Micić i Srbica - Rajko Tomašević, najugroženijem srpskom stanovništvu, kao i najugroženijima u opštini Peć, uručili ukupno 3,5 tone brašna, odnosno svakoj porodici džak od 25 kg.\n„Stanovništvo nije klonulo duhom, svakoj poseti se raduju i dovoljno im je da neko misli na njih. Zahvaljujući donatoru iz Kosovske Mitrovice, pomoć je stigla u pravom trenutku, posebno u brašnu koje je od početka uvođenja vanrednog stanja deficitarna roba“, rekao je Stevanović.\nIstakao je da se stanovništvo uglavnom pridržava mera i uputstava i da je u Pećkom okrugu i dalje izražena nestašica lekova za hronične bolesnike, dezinfikacionih sredstava, maski i rukavica.\n„Životnih namirnica ima, naše stanovništvo se pretežno bavi poljoptivredom, trudimo se da nabavimo medicinski materijal i lekove kojih uopšte nemamo u zalihama“, rekao je Stevanović.


Dunja Mijatović pozvala srpske vlasti da preispitaju nacrt zakona o doživotnom zatvoru | Autonomija\n"Zakoni da budu u skladu sa sudskom praksom Evropskog suda za ljudska prava"\nKomesarka Saveta Evrope za ljudska prava Dunja Mijatović je u pismu upućenom srpskoj ministarki pravde pozvala srpske vlasti da preispitaju nacrt zakona koji uvodi kaznu doživotnog zatvora bez prava na uslovnu slobodu za najteža postojeća krivična dela.\nU pismu srpskoj ministarki pravde Neli Kuburović objavljenom danas komesarka Saveta Evrope poziva vlasti da preisptaju nacrt tog zakona koji se upravo razmatra u Skupštini Srbije.\nMijatović je podsetila da kazna doživotnog zatvora da bi bila u skladu sa članom tri Evropske konvencije o ljudskim pravima, koja je obavezujuća za Srbiju, mora da ima mogućnost smanjivanja, drugim rečima mora da postoje izgledi za oslobađanje zatvorenika i mogućnost preispitivanja kazne, navodi se u pismu.\nOna je takođe izrazila zabrinutost zbog odluke vlasti da ne održe javnu raspravu o nacrtu zakona i pozvala ih da to ipak urade.\n„Srpske vlasti treba da osiguraju da ova ili bilo koja druga zakonska inicijativa ove vrste bude u potpunosti u skladu sa sudskom praksom Evropskog suda za ljudska prava“, rekla je komesarka u pismu.


Bez savremene tehnologije tržište EU samo san | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nTehnološko unapređenje privrede Republike Srpske je neminovnost jer domaće firme koje ne uhvate korak sa savremenim tehnologijama mogu samo da sanjaju o izlasku na evropsko tržište, a mnogi su već sada u svom poslovanju usmjereni na ino-partnere.\nTo je stav poslodavaca u Srpskoj koji pozdravljaju prijedlog Privredne komore RS za program ekonomskih reformi Srpske za period 2021 – 2023. godine da u okviru republičkog budžeta bude obezbijeđen grant od 100 miliona KM na godišnjem nivou za tehnološko unapređenje privrede.\n– Tim sredstvima bi bilo sufinansirano od 30 do 40 odsto investicije u tehnologiju, dok bi preostali iznos finansirao aplikant za ta sredstva. Ova, u prethodnom periodu, više puta predlagana mjera komore još više dolazi do izražaja u vrijeme krize izazvane pandemijom virusa korona, jer direktno utiče na razvoj privredne aktivnosti kroz njenu modernizaciju, te konkurentnost domaće proizvodnje i industrije – naveli su iz Privredne komore.\nDodali su da je za realizaciju ove mjere neophodno definisati precizne kriterijume za dodjelu sredstava, način kontrole utroška sredstava, kao i obezbjeđenje dugoročnosti investicije s ciljem sprečavanja zloupotrebe.\nDirektor firme “Mreža Network” iz Dervente Zoran Tošić ističe za “Glas Srpske” da je pred privredom veliki izazov da opstane u vrijeme pandemije.\n– Bilo bi dobro da imamo na raspolaganju grant sredstva koja se mogu upotrijebiti za unapređenje proizvodnje. Da bismo uhvatili korak sa Evropom i izborili se za nova radna mjesta, neophodno je modernizovati i podići sistem proizvodnje na viši nivo. Htjeli ne htjeli moramo se kretati u tom pravcu, jer ne možemo zaustaviti digitalizaciju, već što prije biti dio globalne priče, a samim tim postići ćemo i veću konkurentnost naših proizvoda – rekao je Tošić.\nDa je podrška za tehnološko unapređenje domaće privrede neophodna, saglasan je i direktor i vlasnik Fabrike obuće “Dermal” iz Kotor Varoša Radenko Bubić koji ističe da su rijetkost preduzeća koja u vrijeme pandemije posluju u punom kapacitetu.\n– Mnogo je firmi koje rade smanjenim kapacitetom i teško uspijevaju da sačuvaju radnike i obim proizvodnje, a kamoli da izdvoje novac za nova ulaganja. Tehnološki razvoj je neophodan, jer neke poslove ne možemo ni prihvatiti bez modernije opreme, a sve to doprinosi boljem kvalitetu naših proizvoda – rekao je Bubić.\nPrivredna komora RS je prošle sedmice dostavila Vladi Srpske svoj prijedlog za program ekonomskih reformi za period 2021 – 2023. godine.\nPrijedlog programa ekonomskih reformi i prijedlog budžeta su strateška dokumenta koja priprema Vlada Srpske, a usvaja Narodna skupština Srpske krajem kalendarske godine.\n– Rasterećenje rada bi dovelo do smanjenja pojave poslovanja u sivoj, odnosno nelegalnoj zoni, što mora biti praćeno jačim mehanizmima kontrole kako bi bili obezbijeđeni uslovi da svi ispunjavaju zakonom definisane obaveze – naveli su u Privrednoj komori.


Silovateljima devojke sa posebnim potrebama po pet godina zatvora\n► Silovateljima devojke sa posebnim potrebama po pet godina zatvora\n14.07.2017 Novi Pazar\nViši sud u Novom Pazaru proglasio je krivim i osudio na po pet godina zatvora Hasiba M. (45), Ediba M. (43), Asmira I. (20), Nuhiju B. (28) i Edisa D. (29) iz tog grada zbog silovanja S.P. (27), devojke sa posebnim potrebama, preneo je danas Radio Sto plus.\nOni su proglašeni krivim za izvršenje krivičnog dela obljuba nad nemoćnim licem, a kako se radi o prvostepenoj presudi, imaju pravo žalbe.\nPortparol Višeg javnog tužilaštva u Novom Pazaru Adnan Baćićanin rekao je da je tužilaštvo nezadovoljno izrečenom kaznom i da će se žaliti Apelacionom sudu u Kragujevcu.\nO mogućnosti žalbe razmišljaju i u advokatskoj kancelariji Refije Garibović, koja je zastupala oštećenu.\nPrema saznanjima radija Sto plus, silovanje se dogodilo u septembru 2016. godine, u kući čiji je vlasnik Hasib M.\nDirektor kancelarije za Kosovo i Metohiju Marko Đurić kazao je kazao da Srbija mora biti svesna posledica ukoliko ne dođe do sporazuma sa Prištinom, a posledice bi bile vraćanje Srbije i...\nTramp traži oslobađanje američkog sveštenika iz zatvora u Turskoj\nPredsednik SAD Donald Tramp zatražio je od svog turskog kolege Redžepa Tajipa Erdogana da oslobodi američkog sveštenika Endrjua Bransona kome se u Turskoj sudi za terorizam i koji je u pritvoru.\nFrancuski istražitelji veruju da bi sa bekstvom ozloglašenog zatvorenika osuđenog za ubistvo mogli biti povezani dronovi koji su mesecima viđani iznad zatvora u kojem je služio kaznu, izjavio...


25. oktobra, 2021 Vesti iz Srbije Napišite komentar\nOd jula predlažemo kovid propusnice za sve ljude koje će važiti 24 sata i to nije nikakva diskriminacija i nikakvo ugrožavanje ljudskih prava, kaže član medicinskog dela Kriznog štaba Branislav Tiodorović. Poručuje da korona virus ne priznaje “srpski inat”, te da društvene mreže ne treba prepustiti antivakserima, piše RTS.\nEpidemiolog i član Kriznog staba Branislav Tiodorović danas je za Tanjug televiziju rekao da situacija nije vanredna, kao što kažu neke njegove kolege, već katastrofalna, i da korona virus ne priznaje “srpski inat”. Prema njegovim rečima, situacija u zemlji mora pod hitno da se rešava najrigoroznijim merama i velikim obuhvatom vakcinacije u što kraćem vremenu.\n,,Tiodorović smatra da moramo na 10 dana uvesti vrlo restriktivna ograničenja koja će se odnositi na sve, osim objekata za snabdevanje hrane, apoteke i goriva, a sve ostalo mora biti restriktivno.Verujem da ćemo sledeće nedelje biti u situaciji da procenimo da je ova mera dala na početku neki rezultat jer smo to videli na punktovma za vakcinaciju, ali je još daleko od onoga što želimo da postignemo”, rekao je on.\nOn je prokomentarisao i da se mladi ljudi okupljaju jer žele da zadrže noćni život i obezbede sebi spokojan boravak, ali nije spokojno biti u kasnim satima u velikoj gužvi i da ima puno punih noćnih klubova i restorana koje komunalni inspektori ne mogu da kontrolišu.\nTagovi: branislav tiodorović - član kriznog štaba - tražimo kovid propusnice od 24 sata - vakicnacija - virus ne priznaje srpski inat


Slobodan Vasković - Sa druge strane...: Davljenik se i za slamku hvata: Salihović smijenio Pleha\nDavljenik se i za slamku hvata: Salihović smijenio Pleha\nGoran Salihović, Glavni tužilac Tužilaštva BiH, smijenio je Hasana Pleha, šefa svog kabineta.\nSalihović je Pleha optužio da je glavni krivac za opstrukciju brojnih istraga, među kojima su i one oko "Pavlović banke", "Bobar banke", kao i istrage vezane za afere sa kojima se u vezu dovodi Nikola Špirić.\nSmjenom Pleha Salihović je priznao opstrukcije Tužilaštva i sve ono što mu se stavlja na teret u javnosti.\nPostupajući na ovaj način, Salihović pokušava da se spase i ostane na poziciji Glavnog tužioca.\nUkoliko bi mu se to dozvolilo, bila bi to nova velika blamaža pravosudnih organa, jer Salihović mora biti istražen zbog namjera da uništi bezbjednosno-pravosudni sistem BiH, pošto je imao namjeru da pohaspi čelne ljude najznačajnijih agencija i Suda BiH.\nSalihović sada optužuje Pleha da on stoji iza tih namjera i već dva dana je "na turneji" po ambasadama u Sarajevu gdje plasira tu priču.\nOno što je zapanjujuće, jeste činjenica da Salihović nije naložio istragu protiv Pleha, niti ga suspendovao, iako iznosi najteže optužbe na njegov račun, već ga je smjestio u jedno od odjeljenja Tužilaštva BiH za borbu protiv organizovanog kriminala.


Pušači zagađuju javna mjesta i preko svoje odjeće - BIGportal.ba\n8 Marta, 2020 8 Marta, 2020 0167\nPušači „kontaminiraju javna mjesta“ oslobađajući opasne duvanske hemikalije iz svoje odjeće, tvrde naučnici.\nU prvoj takvoj studiji istraživači su uspeli da prate kako se nivo hemikalija u bioskopu menjao kada uđu pušači.\nToksini su bili svuda u bioskopu nakon ulaska pušača, tako da su posetioci bili izloženi velikom broju hemikalija poput onih koje se nalaze u dimu 10 popušenih cigareta.\nOtkrića ukazuju na opasnost od duvanskih hemikalija koje se nalaze u vazduhu, u materijalima poput odeće i na površinama poput nameštaja.\nIstraživači sa Univerziteta Jejl rekli su da uprkos propisima koji ljudima onemogućavaju pušenje u zatvorenom prostoru, “opasne hemikalije iz cigarete se i dalje nalaze u zatvorenom prostoru”.\n„Ljudi su značajni prenosioci duvanskog zagađenja u druge sredine putem garderobe, kože i kose”, rekao je istraživač studije profesor Dru Dženter i dodao:\n„To se kosi sa idejom da je neko zaštićen od potencijalnog uticaja cigarete na zdravlje jer nije direktno izložen duvanskom dimu“.\nTim je koristio visoko osetljive analitičke instrumente za praćenje hemikalija u bioskopu tokom jedne nedelje. Pomoću tehnike za merenje molekula, tim je otkrio tragove dima u praznom bioskopu za nepušače pre nego što su posetioci stigli.\nPronašli su raznovrstan spektar jedinjenja koja se nalaze u duvanskom dimu, poput toksičnog benzena i formaldehida, koji su se dramatično povećali kada je određena publika stigla.\nRezultati su pokazali da je sedenje u pozorištu imalo slične uticaje na izlaganje duvanskom dimu. Dim, koji sadrži oko 4.000 hemikalija, jeste dim koji dolazi od zapaljene cigarete ili ga izdiše osoba koja puši cigaretu.\n“Sedeti u pozorištu jedan sat bilo je slično izlaganju dima od 10 popušenih cigareta”, rekli su naučnici.\nEmisija je dosegla vrhunac kada su ljudi koji su pušili stigli, ali toksini nisu nestali kada su otišli.Istraživači su mogli da skupljaju čestice danima nakon što su ljudi napustili pozorište, u nekim slučajevima.\nKao i na hotelskom nameštaju ili u unutrašnjosti automobila za iznajmljivanje, utvrđeno je da se dim uvukao u presvlake i nameštaj.\nUdisanje prašine koja se sleže na površine nakon pušenja identifikovano je kao zdravstvena pretnja.\n„Konkretno, primetili smo da je nikotin do sada bio najistaknutije jedinjenje“, rekla je koautorka Džena Dito.\nNalazi potvrđuju prethodne studije koje su otkrile nikotin na površinama u brojnim nepušačkim okruženjima. Na osnovu toga, istraživači veruju da su njihova otkrića primenljiva na mnoge javne zatvorene prostore.\nNaučnici su dodali da se dokazi o većoj koncentraciji opasnih hemikalija mogu pojaviti u prostorima koji se nedovoljno provetravaju, poput javnog prevoza, u barovima ili kancelarijama.\nIstraživači sa Državnog univerziteta San Diego nedavno su otkrili da toksični ostaci nekoliko meseci nakon prestanka pušenja prekrivaju površine u zatvorenim prostorima gde je to nekada bilo dozvoljeno.\nNaučni tim sa Kalifornijskog univerziteta otkrio je da izloženost ovakvoj vrsti zagađenja može da oštetiti pluća, mozak i jetru, ali i da poveća rizik od neurodegenerativnih bolesti.\nOdržane litije na Cetinju, Nikšiću i Danilovgradu


Rukometaši Kolubare pripremaju se za novu sezonu u Super B ligi - GEM info\nRukometaši Kolubare pripremaju se za novu sezonu u Super B ligi\n2. avgusta 2021. Redakcija 0 Comments RK Kolubara, rukometasi kolubare, Super B liga, Vladimir Dragićević\nPripreme za sledeću sezonu rukometni klub Kolubara počinje na veliki pravoslavni praznik Ilindan. Pripreme će se obaviti u Lazarevcu kao i prethodnih godina, najviše iz finansijskih razloga, ali to se neće odraziti na kvalitet rada. Prva prijateljska utakmica u planu je 14. avgusta protiv Proletera iz Super lige A , a 18. septembra počinje nova sezona i takmičenja u Super B ligi, izjavio je Vladimir Dragićević, trener ovog kluba.\nRukometni klub Kolubara počinje pripreme za novu sezonu koja počinje 18. septembra i u premijernom meču igraće protiv ekipe Crvenke, izuzetne ekipe sa bogatom tradicijom. Prema rečima trenera ovog kluba Vladimira Dragićevića, pripreme će se obaviti u Lazarevcu. Prvi deo priprema održaće se na spoljnim terenima sportsko – rekreativnog centra Kolubara, a drugi deo će biti u zatvorenoj sportskoj dvorani.\nVeliki broj prijateljskih utakmica je zakazano počevši od 14. avgusta i meča protiv Proletera. Nakon toga, rukometaše Kolubare očekuju mečevi sa Šamotom iz Aranđelovca, sa Crvenom Zvezdom i mnogim drugima. Trener kao i igrači se nadaju da će spremni ući u novu sezonu.\nRukometaši Kolubare su prošle sezone imali velikog uspeha u Super B ligi i bili su treći, što je bilo prijatno iznenađenje, beleživši dobre rezultate.\nU protekle četiri godine trener rukometnog kluba Kolubara se trudio da što više igrača iz mlađih kategorija uvede u prvu ekipu. Nažalost ove godine su ostali bez prvog golmana i kadetskog reprezentativca Marka Mrdojevića, koji je otišao u ekipu Šamot iz Aranđelovca. Njemu predstoji u sledećem periodu Evropsko prvenstvo u Hrvatskoj, i trener Vladimir mu je poželeo puno sreće u takmičenju.\nShare the post "Rukometaši Kolubare pripremaju se za novu sezonu u Super B ligi"\n← Radovi na uređenju trga i podzemne garaže i u noćnim satima\n„Kokanov memorijal“ u subotu 7. avgusta →


Пријава младих за стипендију до 28. новембра\nHomeDRUŠTVOPrijava mladih za stipendiju do 28. novembra\nPrijava mladih za stipendiju do 28. novembra\nU okviru Fonda za lični razvoj, osnovanog kako bi se osnažili mladi, Omladinski savez udruženja „Novi Sad – omladinska prestonica Evrope – OPENS“ pozvao je dvoje pojedinaca – jednu osobu iz kategorije mladih devojaka i žena i jednu osobu iz kategorije umetnosti, da se prijave na konkurs za stipendiranje.\nPopunjen prijavni formular potrebno je poslati putem mejla na programopens.rs pod nazivom Konkurs Fonda za lični razvoj 2021/2022, do 28. novembra u 17 časova.\nNovac se dodeljuje po principu 10 mesečnih stipendija od po 10.000 dinara, prva za tekući mesec, a poslednja za avgust naredne godine. Pod aktivnostima ličnog razvoja podrazumevaju se aktivnosti: pisanje i saopštavanje ideja, rukovodstvo i upravljanje, nastava i mentorstvo, istraživanje i priprema karijere, analiza podataka i razvoj digitalnih veština. Pored ličnog razvoja, uslov za dobijanje stipendije je i doprinos zajednici u Novom Sadu tokom stipendiranja, a u roku od 60 dana od kraja ličnog usavršavanja i isplate poslednje mesečne stipendije, potrebno je popuniti konačni izveštaj.\nStipendisti moraju biti mlade osobe od 15 do 29 godina, odnosno da ne napune 30 godina do avgusta naredne godine, da imaju prebivalište u Novom Sadu, kao i da su u procesu formalnog ili neformalnog obrazovanja, uz priloženo motivaciono pismo.\nDodatni bodovi dodeljuju se mladima ukoliko dolaze iz oblasti društvenih i humanističkih nauka, ukoliko su bili volonterski angažovani ili pripadaju nekoj od marginalizovanih grupa. Najveći broj bodova koji će stručni žiri dodeliti je na osnovu prijavnog formulara, u kom je potrebno prikazati na koji način će doprineti zajednici tokom ili nakon završenog usavršavanja koje će biti predmet stipendiranja.\nKako iz “Opensa” navode, novac koji je stipendistima na raspolaganju izdvojen je kroz deo zarade prikupljene prilikom izvođenja predstave ”Ko je ubio Dženis Džoplin?” tokom prošle i ove godine, kao i kroz donaciju korporativnog partnera koju je obezbedila kompanija ”Fiscal Solutions”.\nKevin Spejsi osuđen da plati 31 milion dolara odštete produkcijskoj kući


Streljaštvo: Ilić i Milovanovićeva u Minhenu – Semendria\nStreljaštvo: Ilić i Milovanovićeva u Minhenu\n25. januar 2016. SPORT – Na poziv selektora reprezentacije Srbije Srećka Pejovića, strelci Streljačke družine „Smederevo“ junior Veljko Ilić i seniorka Jasmina Milovanović, nastupiće sledeće nedelje na najjačem turniru u sezoni koji se održava u Minhenu.\nSrećko Pejović, sportski direktor Streljačkog saveza Srbije odredio je reprezentativce za međunarodni turnir u Minhenu od 26. do 31. januara. Na njegovom spisku je i dvoje strelaca Streljačke družine „Smederevo“. Standardnom vazdušnom puškom nastupiće Veljko Ilić, a standardnim vazdušnim pištoljem seniorka Jasminu Milovanović. Oba reprezentativca „Smedereva“ učestvovaće po prvi put na ovom turniru.\nVeljko Ilić je drugi deo sezone započeo serijom odličnih rezultata na međunarodnom turniru u Rušama, a zatim i na prvom kolu Kupa Streljačkog saveza Srbije u B programu, gde je bio najbolji kadet i drugi u kategoriji mlađih juniora.\nJasmina Milovanović, koja je i ove godine proglašena najboljom sportiskinjom Smedereva, sezonu je započela pojedinačnom bronzom na turniru u Rušama i ekipnim zlatom.\nTurnir u Minhenu važi za najjači u sezoni, posle koga će Srećko Pejović, sportski direktor SS Srbije, odrediti selekcije za Prvenstvo Evrope vazdušnim oružjem u Đeru od 22. do 28. februara.\n« Smederevski strelci osvojili četiri medalje u Novom Sadu\nNajuspešniji sportisti u 2015. godini »


Ministar finansija i direktor Svjetske banke potpisali Ugovor o finansijskom aranžmanu od 250 miliona eura\nUgovor potvrdio - kredibilitet!\n- Aranžman je podržan Garancijom Svjetske banke zasnovanom na javnim politikama (PBG1), i podrazumijeva veoma povoljne uslove kreditiranja: rok otplate od 12 godina, grejs period od 4 godine i kamatnu stopu 6-mjesečni Euribor + margina 2,95 odsto - saopštila je PR služba Ministarstva finansija povodom Ugovora o finansijskom aranžmanu od 250 miliona eura koji su danas potpisali ministar finansija Darko Radunović i direktor Svjetske banke za našu zemlju Emanuel Salinas.\n- Današnje potpisivanje Ugovora predstavlja potvrdu kredibilnosti mjera fiskalne politike Vlade Crne Gore usmjerenih na jačanje makroekonomske stabilnosti i unapređenje životnog standarda građana - istakao je Radunović i dodao da će Vlada i u narednom periodu nastojati da kroz nastavak započetih reformi ažurno ispunjava kriterijume za obezbjeđivanje i drugog paketa podrške Svjetske banke (PBG2) čime bi se centralni budžet dodatno osnažio.\n- Pozdravljamo predanost Vlade i aktivnosti koje preduzimate kako biste vratili Crnu Goru na održivi makrofiskalni put. Čvrsto vjerujemo da je to preduslov za dalji razvoj ekonomije i oslobađanje potencijala privatnog sektora za stvaranje većeg broja i kvalitenijih radnih mjesta - saopštio je direktor SB za Crnu Goru, Emanuel Salinas.\nOn je dalje poručio da su rast i otvaranje novih radnih mjesta najvažniji prioriteti za dalji napredak Crne Gore, te da se održivi i inkluzivni rast mogu ostvariti samo u održivom ekonomskom okruženju i dobro funkcioniranom finansijskom sektoru.


Tomislav Nikolić: Tražiće nam da priznamo Kosovo da bismo ušli u EU\n"Brisel će nas suočiti sa priznavanjem Kosova i na to moramo da budemo spremni. O tome što pre treba da postignemo nacionalni konsenzus", rekao je u intervjuu „Novostima” predsednik Srbije Tomislav Nikolić.\n"Apsolutno znam da ćemo se naći pred izborom: ili Kosovo ili Evropa. Brisel će nas suočiti sa priznavanjem Kosova i na to moramo da budemo spremni. O tome što pre treba da postignemo nacionalni konsenzus i vreme je da o tome razgovaram sa premijerom (Aleksandrom) Vučićem", rekao je Nikolić.\nTomislav Nikolić je rekao da ne bi više učestvovao u vlasti koja bi priznala nezavisnost Kosova i koja bi merila da li ćemo više evra dobiti ako ga se odreknemo.\nNikolić ne očekuje pojačavanje pritiska iz Brisela da se Rusiji uvedu sankcije\nPredsednik Nikolić je izjavio da ne očekuje pojačavanje pritiska iz Brisela da se Rusiji uvedu sankcije jer je već rečeno da Srbija može da vodi samostalnu spoljnu politiku dok ne postane članica Unije ali i zbog toga što Srbija sa Rusijom nikada ne može da prekine odnose.\n"Ne samo što bismo bili suočeni sa velikom ekonomskom štetom, nego bismo izgubili obraz za sva vremena", dodao je predsednik Srbije.\n"Možda je razlog to što ne želim da priznam Kosovo ili da raskinem odnose sa Rusijom ni po koju cenu... Ima više načina da utičete na medije - prijateljstvo, novac, sila... Akcija je sinhronizovana. Dalekometni cilj je rušenje cele Srbije", ocenio je on.\n"Stranka brani svog predsednika a ja ni sam sebe ne branim pa ne tražim to ni od drugih. Bolje je ovako...", rekao je on.\nINTERVJU Bojan Đurić: Deklaracijom za evropsku Srbiju izazvali smo pravi mali POLITIČKI ZEMLJOTRES\nMekalister: Priština da ukine takse i da se uspostavi dijalog\nGovor Anje Šimprage, poslanice Samostalne demokratske srpske stranke u Hrvatskom saboru, u kojem je ispričala o tome kako je proživela "Oluju", kao dete "s one strane" izazvao je veliku pažnju jer se retko kada u Saboru čuo prikaz "Oluje" od strane pripadnika srpske manjine, piše "Jutarnji list".\nUhapšen osumnjičeni za PRETNJE putem Fejsbuka Vladimiru Đukanoviću\nPripadnici Ministarstva unutrašnjih poslova su u Beogradu uhapsili M. R. (40) zbog postojanja osnova sumnje da je izvršio krivično delo ugrožavanje sigurnosti, saopšteno je večeras iz MUP-a.\n"NEĆE MOĆI DA PARIRAJU SRPSKIM SNAGAMA" Tajna dokumenta otkrivaju da je CIA ocenila albansku vojsku kao NESPREMNU\nDokumenta iz vremena vlasti Bila Klintona, sa kojih je nedavno skinuta oznaka tajnosti, sadrže i svedočanstva CIA. U jednom od njih, koji je zaveden pod datum 5. januara 1993. godine, ova obaveštajna agencija upozorava da "vojska Albanije neće moći da parira relativno modernizovanim, dobro naoružanim srpskim snagama ako se etnički sukob sa Kosova prelije na Albaniju".


Iranski ministar: Američka vojska nema šta da traži u Zalivu - Izazov\nNovi magazin 24. juna 2019. 22:52\nŠef iranske diplomatije Muhamed Džavad Zarif izjavio je večeras da američka vojska „nema šta da traži u Zalivu“ reagujući na najnovije sankcije SAD uvedene zbog iranskog obaranja američke vojne bespilotne letelice.\nZarif je na Tviteru naveo da je jasno da „B banda ne vodi računa o američkim interesima, već prezire diplomatiju i žedna je rata“.\n„B banda“ ili „B tim“ je aluzija na američkog savetnika za nacionalnu bezbednosti Džona Boltona, izraelskog premijera Benjamina Netanjahua, saudijskog princa prestolonaslenika Muhameda bin Salmana i šeika Abu Dabija, Muhameda bin Zajeda koji su svi pristalice tvrde struje protiv Irana.\nZarif ih sve optužuje da su „sive eminencije“ koje „šapuću“ Trampu kakve odluke treba da donosi.\nPre Zarifa, iranski ambasador pri UN Medžit Takt Ravanči je na sednici Saveta bezbednosti UN rekao da Iran zahteva da SAD obustave svoj „ekonomski rat protiv iranskog naroda“.\n„Da bi se ublažile tenzije u celom regionu Zaliva, Sjedinjene Države moraju da obustave svoj vojni avanturizam, kao i ekonomski rat i terorizam protiv iranskog naroda“, rekao je on, ocenivši da „atmosfera“ nije pogodna za razgovor sa Vašingtonom.\nTramp je u ponedeljak potpisao ;ukaz kojim se, kako je rekao, uvode „teške sankcije“ iranskom vrhovnom vođi, ajatolahu Aliju Hameneiju i njegovim saradnicima.\nAmerički predsednik je rekao da su sankcije posledica „niza agresivnih postupaka iranskog režima poslednjih nedelja, među kojima je i obaranje američke bespilotne letelice“.\nTramp je potom pozvao zemlje uvoznice nafte da „zaštite sopstvene brodove“ posle niza incidenata u Zalivu i u Omanskom moru, koje Vašington pripisuje Teherenu koji to negira.\n„Kroz Ormuski moreuz prolazi ;91 odsto kineskog uvoza nafte, 62 odsto japanskog, kao i mnogih drugih zemalja“, napisao je Tramp na Tviteru, dodavši: „Zašto da mi ;štitimo tu rutu (mnogo godina) za druge zemlje i bez ikakve naknade?“.


Ni ona nije mogla da izdrši i morala je da progovori: I Lepa Brena progovorila o slučaju Jelene Karleuše- Kada Jelena bude čula njene riječi neće moći zaustaviti suze (FOTO) – Recepti za Vas\nMalo je onih na ovim našim prostorima koji nisu čuli baš ništa o skandalu u kojem glavnu ulogu ima diva Jelena Karleuša, čije su se eksplicitne fotografije koje je slala svome navodnom ljubavniku Ognjenu Vranješu pojavile u javnosti.\nMediji u regiji, a posebno u Srbiji već sedmicama pišu većinom samo o ovome slučaju, i ne postoji više teorija koja nije obrađena, na način kako se sve to desilo i šta će se dalje dešavati sa akterima ove afere.\nNaravno da su se povodom ovoga slučaja oglasile i izrazile svoje mišljenje i mnoge javne ličnosti, koje su u većini slučajeva stali na Jeleninu stranu, mada je bilo i onih koji smatraju daje Jelena sama sebi kriva zbog ovoga što joj se dešava, jer nije smjela da dozvoli sebi da se nađe u jednoj ovakvoj situaciji i skandalu.\nPa se tako i poznata pjevačica Lepa Brena vratila sa svoga dugog odmora, na kojemu je između ostalog odmarala i na ostrvu Bora Bora, a odmor joj je posebno bio potreban da bi se odmakla od medija koji su je odmah dočekali sa nekim pitanjima.\nLepa Brena je prokomentarisala i ovu najaktuelniju temu na ovim prostorima, trenutno i priznala je da je ona uvijek Jeleni podrška, ma šta da se desilo. Uz to je još i dodala, da ne bi bila samo Jeleni podrška u ovakvoj situaciji, već i svakoj drugoj ženi jer smatra da su žene nekako uvijek malo više pod lupom i pažnjom medija i ne smatra da se ženama treba odmah sječi glava ako naprave nešto pogrešno i nepromišljeno.\nZa Jelenu je rekla da je razumije, ali da ne shvata ovoliku hajku na nju, jer na kraju krajeva nije nikoga ubila. Još je i dodala da što god da je u pitanju, ona je tu za Jelenu.\nUpozorenje za sve vas: Ovo su simptomi nove i veoma opasne gripe koja je zavladala regionom (FOTO)


"Agrokomerc" definitivno ne ide u stečaj - Biznis Info\n“Agrokomerc” definitivno ne ide u stečaj\nBy BiznisInfo on\t 11/03/2019 Kompanije\nPreduzeće “Agrokomerc” iz Velike Kladuše definitivno ne ide u stečaj, potvrdio je svojom odlukom Općinski sud u Bihaću, nakon što mu je ovaj predmet ponovo vraćen na odlučivanje.\nPodsjetimo da je taj sud početkom ove godine donio odluku o pokretanju stečaja u “Agrokomercu”, na traženje sedam predlagača kojima je ovo preduzeće dužnik.\nNa tu odluku se menadžment firme žalio Kantonalnom sudu, koji je poništio odluku i predmet opet vratio na prvostepeno odlučivanje, pišu Nezavisne novine.\nU najnovijoj odluci Općinskog suda Bihać navodi se kako je odlučeno da se obustavi stečajni postupak u “Agrokomercu” zbog odredaba Zakona o finansijskoj konsolidaciji privrednih društava u Federaciji BiH, kojim je definisano da se u toku postupka finansijske konsolidacije ne može pokretati prinudna naplata potraživanja nad imovinom društva s većinskim učešćem državnog kapitala.\nPodsjećamo, ranijom odlukom Vlade FBiH od 4. decembra 2014. odobreno je pokretanje postupka finansijske konsolidacije u “Agrokomercu” i utvrđen je njegov rok do 10. jula 2019. godine. Ovom sudskom odlukom zadovoljni su u Upravi “Agrokomerca” te ističu da preduzeće posjeduje ekonomsku sposobnost da u narednom periodu, kroz normalno poslovanje, stane na vlastite noge.\n“Vlada Federacije BiH, kao titular imovine, je u decembru 2014. donijela odluku o finansijskoj konsolidaciji ‘Agrokomerca’, koja važi do 10. jula 2019. godine, i tu odluku može prekinuti jedino Vlada, nikakav općinski sud. Zbog toga je logično da je odluka o stečaju pala”, smatra Hamidović. “Agrokomerc” je u prijeratnom periodu bio nosilac ekonomskog razvitka Velike Kladuše, ali i cijelog bihaćkog okruga i jedan od najuspješnijih prehrambenih kombinata u bivšoj Jugoslaviji, koji je zapošljavao više hiljada radnika.


24sata: Platićemo Palmi troškove suđenja ako se pokaje | Predrag Azdejković\nPosted 6 years ago · Tagged: 2011, 24 sata · Comments Off on 24sata: Platićemo Palmi troškove suđenja ako se pokaje\n– Gej lezbejski info centar nudi da umesto Dragana Markovića Palme plati sudske troškove kako bi pokazali da smo spremni da mu oprostimo, ali da od njega očekujemo da se pokaje, prizna grešku i da ih više ne ponavlja – navodi se u saopštenju koje je potpisao Predrag Azdejković.\nU saopštenju se navodi da nije cilj da sudovi stalno donose presude zbog teških oblika diskriminacije LGBT populacije, već da diskriminacija nestane.\n– A to će se desiti onda kada ljudi koji diskriminišu prestanu to da rade. Kada Dragan Marković Palma i njemu slični shvate da čine nepravdu jednom delu srpskog društva. Kada shvate da pravda nije na njihovoj strani i da to što čine nije normalno – navodi se.\nPrvi osnovni sud u Beogradu doneo je u sredu, 2. novembra, presudu protiv Dragana Markovića zbog teškog oblika diskriminacije LGBT populacije i naložio mu da plati sudske troškove.


Nadležni u Srbiji odlažu davanje saglasnosti da United Media kupi "Vijesti"\nRegion Autor:Vijesti22. jan. 202213:55 > 15:336 komentara\nUnited Media još nije postala suvlasnik "Vijesti" iako je još krajem avgusta ozvaničen dogovor o partnerstvu najveće crnogorske medijske grupacije i najvećeg regionalnog telekomunikacionog i medijskog sistema, piše taj crnogorski list.\nAdvokat United grupe Rastko Petaković u izjavi za “Vijesti” navodi da nadležna Komsija za konkurenciju Srbije odugovlači izdavanje saglasnosti ovoj kompaniji za ulazak u suvlasništvo “Vijesti”.\n„United Grupa je blagovremeno još 6. oktobra 2021. godine podnela odgovarajuće zahteve nadležnim državnim organima u Crnoj Gori, Severnoj Makedoniji i Republici Srbiji. Transakcija je vrlo brzo odobrena u Severnoj Makedoniji (5. novembra 2021. godine), a u Crnoj Gori nedugo zatim 16. novembra 2021. godine. Što se tiče postupka u Republici Srbiji, United Grupa je svoj inicijalni zahtev dopunila 14, 25. i 26. oktobra sa dodatnim informacijama i dokumentacijom. Nakon toga, Komisija za zaštitu konkurencije Republike Srbije traži dodatna pojašnjenja kroz više zahteva za dopunu prijave, i to 15. novembra, 16. decembra 2021, kao i 14. januara 2022. odnosno na svakih mesec dana, što odstupa od redovne prakse Komisije u skraćenim postupcima koje Komisija inače vrlo efikasno rešava. U većini slučajeva i bez izdavanja bilo kakvih zahteva za dopune”, objašnjava Petaković, pišu Vijesti.\n"Nije mi poznato zašto Komisija za zaštitu konkurencije još uvek nije rešila ovaj predmet, dok je, poređenja radi, pojedine transakcije u kojima je najveći državni telekomunikacioni operator preuzimao manje telekomunikacione, odnosno kablovske operatore na tržištu Republike Srbije, a gde bi Komisija po prirodi stvari trebalo da bude zainteresovanija za efekte tih transakcija po konkurenciju u Srbiji, Komisija odobravala vrlo brzo – u roku od oko mesec dana“, kaže Petaković.\nAleksandra Subotić, CEO United Media, u izjavi za “Vijesti” ističe da je trajanje predmetnog postupka za žaljenje, ali da ih to ne nije iznenađuje s obzirom na dosadašnje iskustvo kompanije u odnosu državnih institucija Srbije prema UM.\n“Nažalost, poslednji put smo slično odugovlačenje regulatornih postupaka od strane srpske Komisije za zaštitu konkurencije mogli da vidimo pri pokušaju kupovine nekoliko radio stanica, kada su se najviši državni organi svakodnevno izjašnjavali o transakciji, od koje je prodavac na kraju i odustao, da bi ih odmah potom prodao vlasnicima pro-vladinih tabloida. Ipak, s obzirom da bi Komisija trebalo da analizira efekte transakcija na konkurenciju na srpskom tržištu, zaista deluje neobično da nekoliko meseci razmatra kupovinu udela u crnogorskoj medijskoj grupaciji od strane United Media, a da joj je trebalo čitavih pet dana da odobri kupovinu B92 i Prve od strane Kopernikusa”.\n“Jasno je i laiku a kamoli stručnoj Komisiji kakva bi trebalo biti jedna državna institucija, da bilo koji biznis pa i medijski sa tržišta Crne Gore koje je 10 ili 15 puta manje od tržišta Srbije ni na koji način ne može da poremeti konkurenciju kod suseda. Otuda je tragikomično ponašanje Komisije za konkurenciju Srbije što će nadam se notirati i nadležne adrese iz Evropske unije koje su mnogo puta dosad reagovale na raznovrsne opstrukcije i neprimerene uticaje koji dolaze od zvaničnog Beograda kada je u pitanju medijska sfera. Nadam se, takođe, da će se nadležni iz pomenute Komisije urazumiti i uskoro izdati potrebnu saglasnost kako bi UM postala suvlasnik u našoj grupaciji”, zaključuje Ivanović.\nU poslednjem, četvrtom po redu dopisu, srpska Komsija za konkurenciju postavlja pitanja poput onog gde se od UG traži da precizira na koji način će budući suvlasnik grupacije “Vijesti” moći da utiče na uređivačku politiku medija.\nPotom Komsija izražava zabrinutost koliki je uticaj sinergetskog efekta dnevnog lista Danas koji je u vlasništvu UG i Vijesti na tržištu Srbije. U poslednjem pitanju, Komsija za zaštitu konkurencije traži od uprave korporacije da im objasni “koja je uloga fizičkog lica Dragana Šolaka u upravljanju UG”.\nCrna GoraKomisija za zaštitu konkurencijeSrbijaUnited MediaVijesti


NACRT ZAKONA O KOMUNALNOJ MILICIJI: Komunalnu miliciju će osim gradova imati i opštine. Dobiće ovlašćenja da postupaju i kada su u civilu\nKomunalni policajci uskoro će postati milicionari, a osim novog imena, kažu nadležni, biće i upotrebljiviji u svakodnevnoj praksi. Tako će, umesto saobraćajaca, izdavati nalog "pauku" za odnošenje bespravno parkiranih vozila, a nelegalne deponije uklanjaće se isključivo po njihovom naređenju. Rizične situacije će biti snimane, a snimci će da se koriste u daljem postupku.\nOvo su samo neke od praktičnih novina u Nacrtu zakona o komunalnoj miliciji, o kome je javna rasprava upravo završena, a njegovo usvajanje i primena se očekuju naredne godine.\n- Uvodi se sistem selekcije i stručnog usavršavanja kadrova, što podrazumeva i procenu bezbednosne smetnje milicionara - kaže Ranko Šekularac, pomoćnik načelnika beogradske Komunalne policije. - Zatekli smo u službi ljude s raznim kvalifikacijama, i sada je vreme da tražimo njihovu naknadnu proveru.\nOn naglašava da je ime promenjeno na zahtev MUP-a, jer se često na terenu dešavalo da se ne znaju nadležnosti Komunalne policije. Ubuduće će, naglašava on, diskreciono pravo za korišćenje tog imena imati samo policija i vojska.\n- Od uvođenja komunalne policije u Beogradu, pokazalo se u praksi da oni nisu baš u potpunosti bili u službi građana - ističe Šekularac. - Trebalo je da pruže podršku drugim inspekcijskim službama, ali su im ruke često bile vezane. Razlog tome je nepostojanje kaznene odredbe. Novim zakonom se ona uvodi, kao i mogućnost da identifikujemo prekršioca komunalnog reda i kada ga ne zateknemo na licu mesta.\nVeliki broj primedaba na račun nacrta stigao je na odredbu rada milicionara u civilu. Šekularac navodi da je zabluda da će to doneti zloupotrebe u ovoj oblasti, jer oni neće moći da rade bez naloga. Na taj način će se, međutim, izbeći situacije kada se, primera radi, pojavi "komunalac" u uniformi na početku ulice, i posle samo jednog zvižduka nelegalnog prodavca svi ostali se razbeže do kraja ulice.\nU Ministarstvu državne uprave i lokalne samouprave, koje je tvorac novog propisa, objašnjavaju da će se ova odredba koristiti upravo u rutinskim nadzorima na mestima kao što je ulična prodaja.\n- Osim u gradovima, komunalna milicija postojaće i u opštinama - naglašavaju u MDULS-u. - Njihova zaduženja biće da brinu o snabdevanju vodom, javnoj čistoći, parkiranju, prevozu putnika u gradskom i prigradskom saobraćaju, zatim o javnoj rasveti, paljenju vatre na otvorenom, ispisivanju grafita i lepljenju plakata, prljanju i oštećenju gradskog mobilijara.\nNedoumice u naslovu unela je i odredba suprotna aktuelnom Zakonu o bezbednosti saobraćaja na putevima ("Sl. glasnik RS", br. 41/2009, 53/2010, 101/2011, 32/2013 - odluka US, 55/2014, 96/2015 - dr. zakon, 9/2016 - odluka US, 24/2018, 41/2018, 41/2018 - dr. zakon i 87/2018), jer se navodi da je još jedno od ovlašćenja komunalne policije zaustavljanje i pregledanje lica, predmeta i vozila.\nOvaj član predviđa da će ubuduće komunalni milicionar, osim pretresa osobe koja krši propise iz delokruga komunalne milicije, moći da zaustavi i pregleda i vozila koja su u neposrednoj blizini ili pod nadzorom te osobe.\n- Najčešći primeri zbog kojih će se koristiti ovo ovlašćenje su neovlašćeno odvoženje ili istovar šuta i otpada, čime se stvaraju deponije na javnim površinama, zatim kontrola nelegalnih taksi vozila i slično - kažu u MDULS.\nKomunalni milicionari će biti zapošljavani u skladu sa mogućnostima budžeta lokalnih samouprava. I do sada je postojao poseban mehanizam kontrole i izveštavanja o radu komunalnih policajaca, kako unutar komunalne policije, tako i u odnosu na gradonačelnika i kontrolu Skupštine grada, a sada se uvode i dodatni. Pruža se mogućnost uspostavljanja unutrašnje kontrole.\nIzvor: Vebsajt Novosti, J. Ž. Skenderija, 08.03.2019.


Pretnje novinarki koja prenosi iskustva građana BIH sa zdravstvom tokom epidemije | Autonomija\nMerima Spahić iz Sarajeva, nekadašnja novinarka koja poslednjih pet godina u nevladinom sektoru radi na promociji Zakona o pravima pacijenata, pokrenula je Fejsbuk stranicu i Jutjub kanal „Sloboda narodu“, na kojima gradjani govore o stanju s epidemijom korona virusa u BIH i razmenjuju informacije.\n„Prvo sam na svom Fejsbuk profilu počela objavljivati amaterski video, snimljen mobilnim telefonom, želeći da se uverim u istinitost tvrdnji naših sugradjana, da u Sarajevu i Federaciji BiH nije moguće dobiti zdravstvenu pomoć ukoliko sumnjate da ste zaraženi korona virusom“, rekla je Merima Spahić za agenciju Beta, čija je bila dugogodišnja dopisnica.\nKrizni štab je objavio brojeve telefona za gradjane, ali su telefonske linije uglavnom zauzete, teško ih je dobiti. „I kada se neko javi, poziv je uglavnom uzaludan, jer nećete dobiti nikakvu adekvatnu informaciju. Bila sam u kućnoj samoizolaciji, uzela telefon u ruke i počela telefonirati“, navela je ona.\nPrvo je, po protokolu koji je saopšten gradjanima, zvala Dom zdravlja kojem pripada, gde su joj rekli da zove Epidemiološku službu, a u toj službi su joj rekli da zove Klinički centar u Sarajevu, dok su joj iz te institucije rekli da zove „Izolatorij“ pri Kliničkom centru, a tamo su rekli da „nisu nadležni i da treba da zovem svoj Dom zdravlja i Epidemiološku službu“.\n„Uglavnom i sama sam se uverila da nije moguće biti testiran na koronu ili dobiti bilo kakvu pomoć, jer bi se telefonski brojevi koje bih zvala samo smenjivali, a ‘loptica’ se prebacivala na druge institucije“, rekla je Spahić.\n„Objavila sam video i desila se ‘eksplozija’ poziva i poruka gradjana koji traže da objavim njihove priče i iskustva“ rekla je Spahić i navela da dnevno ima stotine, možda i hiljade poruka.\nZato je odlučila da pokrene novi profil, „Sloboda narodu“ gde će redovno objavljivati priče i iskustva gradjana.\nOna se nada da će predstavnici vlasti pratiti njenu stranicu, kako bi im poslužila kao korektiv i kako bi shvatili da je, kako je rekla, „konačno došlo vreme da drastično promene kurs svog delovanja“.\nOna smatra da nema sumnje da postoji problem u komunikaciji gradjana i zdravstvenih ustanova, i da je „ogroman broj ljudi prepušten sam sebi“.\nMedjutim, „stranačko zapošljavanje“ i višedecenijsko propadanje zdravstvenog sistema u BIH, doveli su sada do dubokih problema, teškoća pri podršci pacijentima, „gradjanima koji finansiraju taj zdravstveni sistem“, rekla je Spahić.\nPomenula je i slučajeve korupcije u zdravstvu, sumnjivih javnih nabavki, te „kako se koji direktor zdravstvenih institucija smenjivao, tako je javno prozivao onog prethodnog za višemilionske pronevere“.\nAli, smatra Spahić, sada je situacija drugačija, „sada će se stvari promeniti i sigurna sam da više ništa neće biti kao pre“.\nMerima Spahić radi na peticiji u ime dve hiljade gradjana, kojom od institucija koje se bave javnim zdravljem traže jednak tretman svih, bez obzira na političku pripadnost – kao što je i definisano Zakonom o pravima pacijenata.\nOna je navela da su „na koronu odmah bili testirani političari koji nisu pokazivali nikakve simptome bolesti, ali nisu gradjani koji su na kraju umrli zbog bolesti“.\n„Snimila sam izjavu sina jedne žene iz Sarajeva koja je 12 dana molila lekara porodične medicine, epidemiološku službu i sve druge instance, tražeći da je neko pregleda jer je imala sve simptome na korona virus, a i tek je doputovala iz Turske“, navela je ona.\n„Nakon lutanja, traženja prave adrese, traženja ‘veza’, žena je nakon 12 dana u teškom stanju primljena u KCUS. Kada je testirana, test je pokazao da je pozitivna na Covid 19“, navela je Spahić iz sadržine svog priloga.\n„Žalosno je što se lekari sada bave nevažnim stvarima u trenutku kada pacijentima najviše treba zdatvstvena usluga“, ukazala je Spahić.\n„Mislim da to najviše govori o bolesnom zdravstvu u BiH“, rekla je ona i dodala da će jednom zbog propusta u zdravstvenom sistemu neko i krivično odgovarati, „ali samo ukoliko gradjani budu solidarni i ujedinjeni, a ovo je pravo vreme za to“.


Projekti - Centar za Društvena Istraživanja\nCentar za društvena istraživanja (CDI) je u saradnji sa Gradskom opštinom Zvezdara u septembru i oktobru 2019. godine realizovao je edukativne radionice o političkom sistemu za maturante srednjih škola i gimnazija. Tokom jednog školskog časa srednjoškolci su imali priliku da se upoznaju sa najvažnijim elementima političkog sistema, da dobiju odgovore na pitanja koja su ih zanimala, ali i da vode određenu vrstu debate sa edukatorima putem kojih su istakli svoja stanovišta o aktuelnim društveno-političkim događajima.\nPROJEKAT „ZDRAVA SREDINA, DRUŠTVO I JA“\nTokom novembra i decembra 2019. Centar za društvena istraživanja je sa učenicima deset beogradskih srednjih škola realizovao edukativni i interaktivni program, koji je za cilj imao da ukaže na značaj zaštite životne sredine, uz poseban osvrt na evropske ekološke politike i njihov uticaj na društvo i pojedinca. Takođe, učenicima su predočene i domaće ekološke politike i napredak u okviru pristupnog Poglavlja 27 sa Evropskom unijom.\nPROJEKAT „AKTIVIRAJ SE I TI“\nČlanovi Centra za društvena istraživanja (CDI) su tokom januara i februara 2020. godine održali deset treninga članovima učeničkih i studentskih parlamenata, i različitim omladinskim i studentskim organizacijama na području Beograda. Treninzi su obuhvatali osposobljavanje učesnika da ovladaju i unaprede zagovaračke sposobnosti koje im mogu biti značajne u daljem aktivizmu i participaciji. Projekat je uspešno realizovan uz pomoć Sekretarijata za sport i omladinu.


Crnogorsko ministarstvo: Glasanje državljanima Srbije u Crnoj Gori nije zabranjeno - 21.03.2022, Sputnik Srbija\nCrnogorsko ministarstvo: Glasanje državljanima Srbije u Crnoj Gori nije zabranjeno\nCrnogorski ministar spoljnih poslova Đorđe Radulović demantovao je navode da je ministarstvo na čijem je čelu zabranilo državljanima Srbije da glasaju u Crnoj... 21.03.2022, Sputnik Srbija\nRadulović pojašnjava da niko nije zabranio održavanje izbora, već su samo potvrđena mesta koja su za to i predviđena, ističući da je Ministarstvo spoljnih poslova (MVP) odgovorilo pozitivno na zahtev Srbije.Kako je rekao, objašnjenja radi, obezbeđivanje dodatnih lokacija za glasanje pored ambasada i konzulata, koristi se isključivo kada postoji ili veliki broj glasača, ili je reč o teritorijalno mnogo većim državama.„Ovakva odluka nije usmerena ni protiv koga, jer na isti način, u svojim ambasadama i konzulatima, glasaju državljani ostalih država - Hrvatske, SAD, Ukrajine, Rusije i mnogih drugih kojima nacionalni zakon dozvoljava glasanje u inostranstvu. Nema govora o „anti“ bilo kakvim stavovima, već isključivo o poštovanju međunarodnih normi i prakse. Uostalom, zar je Crna Gora tako velika da se, ukoliko se želi iskoristiti pravo glasa, ne može jako brzo doći do ambasade Srbije u Podgorici ili Generalnog konzulata u Herceg Novom? Populizam i politikanstvo su upravo ono što ne treba Crnoj Gori, već smirenost, pribranost i pomirenje“, kazao je Radulović.Kako tvrdi, iza svakog „zašto“ ne stoji antagonizam prema nekom, već logično, razumljivo i lako objašnjivo „zato“.Navodi da je, kada je reč o saopštenju kabineta premijera Zdravka Krivokapića, čak i posle 17 meseci i u ovom slučaju još jednom pokazano nepoznavanje procedura budući da se za ovakve tehničke odluke ne zakazuju sednice Vlade.„S druge strane, sednicu Vlade svakako bi trebalo konačno zakazati zbog odluka od kojih zavisi evropska budućnost naše zemlje, bez obzira na mogući strah pojedinih članova Vlade da bi odluka o uvođenju restriktivnih mera negativno uticala na njihov rezultat na izborima u Beranama“, kazao je Radulović.Iz kabineta premijera Krivokapića ranije večeras je saopšteno da su odluku da se odbije zahtev Ambasade Srbije za otvaranje biračkih mesta u Beranama, Sutomoru i Budvi, u susret predstojećim izborima zakazanim za 3. april u Srbiji, Ministarstvo i resorni ministar Đorđe Radulović doneli, a da informaciju i odluku nisu podelili sa premijerom i većinom ostalih ministara u Vladi Crne Gore.Prethodno je Demokratski front danas pozvao odlazeću Vladu Zdravka Krivokapića ne da preispita, već da, kako navode, promeni sramnu odluku o zabrani otvaranja biračkih mesta u Budvi, Beranama i Sutomoru da bi svi državljani Srbije u Crnoj Gori mogli da iskoriste svoje pravo glasa.„U suprotnom, ovo će biti samo još jedna u nizu sramota Zdravka Krivokapića i Dritana Abazovića, koji su se proslavili svojim antisrpskim odlukama u tolikoj meri da bi im pozavideli i Milo Đukanović i Duško Marković čak iz „najboljeg“ perioda njihovog antisrpstva“, poručili su iz DF-a, preneo je Tanjug.\nregion, region – politika, crna gora, srbija, srbija – politika, sve o izborima u srbiji 2022., đorđe radulović\n© Sputnik / Lola Đorđevićglasanje\nCrnogorski ministar spoljnih poslova Đorđe Radulović demantovao je navode da je ministarstvo na čijem je čelu zabranilo državljanima Srbije da glasaju u Crnoj Gori za izbore u Srbiji 3. aprila.\nRadulović pojašnjava da niko nije zabranio održavanje izbora, već su samo potvrđena mesta koja su za to i predviđena, ističući da je Ministarstvo spoljnih poslova (MVP) odgovorilo pozitivno na zahtev Srbije.\n„Povodom saopštenja Demokratskog fronta, kojim se, na neki način posredno optužuje MVP i ja lično kako želimo da se mešamo u izborni proces u Srbiji - prosto rečeno, tvrdnja ne može biti dalja od istine. Želim da pojasnim da se shodno međunarodnom pravu i konvencijama, organizovanje glasanja obavlja u prostorijama ambasada i konzulata. I ovog puta, na zahtev ambasade Republike Srbije, MVP je pozitivno odgovorilo. Ipak, u noti kojom su se obratili našem resoru, nije obrazloženo zbog čega je mimo ustaljene diplomatske prakse potrebno organizovati glasanje i na dodatnim mestima“, kazao je Radulović.\nKako je rekao, objašnjenja radi, obezbeđivanje dodatnih lokacija za glasanje pored ambasada i konzulata, koristi se isključivo kada postoji ili veliki broj glasača, ili je reč o teritorijalno mnogo većim državama.\n„Ovakva odluka nije usmerena ni protiv koga, jer na isti način, u svojim ambasadama i konzulatima, glasaju državljani ostalih država - Hrvatske, SAD, Ukrajine, Rusije i mnogih drugih kojima nacionalni zakon dozvoljava glasanje u inostranstvu. Nema govora o „anti“ bilo kakvim stavovima, već isključivo o poštovanju međunarodnih normi i prakse. Uostalom, zar je Crna Gora tako velika da se, ukoliko se želi iskoristiti pravo glasa, ne može jako brzo doći do ambasade Srbije u Podgorici ili Generalnog konzulata u Herceg Novom? Populizam i politikanstvo su upravo ono što ne treba Crnoj Gori, već smirenost, pribranost i pomirenje“, kazao je Radulović.\n© Foto : Youtube/Ministarstvo vanjskih poslova Crne GoreĐorđe Radulović, ministar spoljnih poslova Crne Gore\nĐorđe Radulović, ministar spoljnih poslova Crne Gore\n© Foto : Youtube/Ministarstvo vanjskih poslova Crne Gore\nKako tvrdi, iza svakog „zašto“ ne stoji antagonizam prema nekom, već logično, razumljivo i lako objašnjivo „zato“.\n„Niko nije zabranio održavanje izbora, već su samo potvrđena mesta koja su za to i predviđena. Na toj liniji, ukoliko postoje opravdani i praktični razlozi za otvaranje dodatnih mesta za glasanje, koje bi diplomatski predstavnici Srbije u našoj zemlji predstavili Ministarstvu, što nije učinjeno u prvobitnom obraćanju, svakako bismo ovaj zahtev dodatno razmotrili. Povodom izjave predsednika Srbije Aleksandra Vučića, žalim što se u trenutku u kome na istoku našeg kontinenta dešavaju ratna zbivanja, uopšte i razmišlja o „dalekosežnim posledicama“ u regionu. Crna Gora, kao njegova najmanja država, ima poseban senzibilitet za stabilnost i prosperitet Zapadnog Balkana“, izjavio je Radulović.\nNavodi da je, kada je reč o saopštenju kabineta premijera Zdravka Krivokapića, čak i posle 17 meseci i u ovom slučaju još jednom pokazano nepoznavanje procedura budući da se za ovakve tehničke odluke ne zakazuju sednice Vlade.\n„S druge strane, sednicu Vlade svakako bi trebalo konačno zakazati zbog odluka od kojih zavisi evropska budućnost naše zemlje, bez obzira na mogući strah pojedinih članova Vlade da bi odluka o uvođenju restriktivnih mera negativno uticala na njihov rezultat na izborima u Beranama“, kazao je Radulović.\nIz kabineta premijera Krivokapića ranije večeras je saopšteno da su odluku da se odbije zahtev Ambasade Srbije za otvaranje biračkih mesta u Beranama, Sutomoru i Budvi, u susret predstojećim izborima zakazanim za 3. april u Srbiji, Ministarstvo i resorni ministar Đorđe Radulović doneli, a da informaciju i odluku nisu podelili sa premijerom i većinom ostalih ministara u Vladi Crne Gore.\nPrethodno je Demokratski front danas pozvao odlazeću Vladu Zdravka Krivokapića ne da preispita, već da, kako navode, promeni sramnu odluku o zabrani otvaranja biračkih mesta u Budvi, Beranama i Sutomoru da bi svi državljani Srbije u Crnoj Gori mogli da iskoriste svoje pravo glasa.\n„U suprotnom, ovo će biti samo još jedna u nizu sramota Zdravka Krivokapića i Dritana Abazovića, koji su se proslavili svojim antisrpskim odlukama u tolikoj meri da bi im pozavideli i Milo Đukanović i Duško Marković čak iz „najboljeg“ perioda njihovog antisrpstva“, poručili su iz DF-a, preneo je Tanjug.\nSkandal u Crnoj Gori: Srbiji zabranjeno da otvori nova biračka mesta\n21 Mart, 15:56\nKrivokapićev kabinet o zabrani otvaranja biračkih mjesta Srbije: Mi nijesmo odlučivali\n21 Mart, 19:28\nMandić: Krivokapić, Spajić i Milatović da promjene sramnu odluku Radulovića\n21 Mart, 22:40


Izvor: Tanjug,Lokalne novine | Obrenovac, 12.12.2017.\nSkupština Srbije nastavlja danas raspravu o amandmanima na više finansijskih zakona, među kojima je i 919 amandmana na Predlog budžeta za 2018\nNa zakonske predloge koje razmatra parlament, među kojima je i budžet za iduću godinu, podneto je ukupno 2.317 amandmana.\nPoslanici za raspravu o svim amandmanima imaju ukupno 600 minuta, a do sada su iskoristili 126 minuta.\nJuče je razmotreno 35 amandmana na dopunu Zakona o budžetu za 2017, koja će omogućiti isplatu bonusa od po 10.000 dinara za pripadnike sektora bezbednosti i to do kraja godine.\nSkupština je juče razmotrila i 39 amandmana na izmene Zakona o budžetskom sistemu, od ukupno 417 amandmana podnetih na izmene tog zakona.\nU raspravi su poslanici opozicije negodovali, jer smatraju da neće biti dovoljno vremena da se raspravlja o amandmanima na predloženi budžet za 2018. godinu, a predsednica parlamenta Maja Gojković poručuje da to zavisi isključivo od poslanika.\nU predlogu budžeta za 2018. godinu, koja je sledeća tačka dnevnog reda iza izmena Zakona o budžetskom sistemu, planirani su prihodi u iznosu od 1.178 milijardi dinara i rashodi od 1.207 milijardi dinara, dok planirani deficit iznosi 0,6 odsto BDP odnosno 28,4 milijarde dinara, što je za 40,7 milijardi niže od deficiota planiranog u 2017. godini.\nPredlog budžeta je planiran na temelju projektovanog rasta BDP-a od 3,5 odsto u 2018, uz BDP deflator od 2,8 odsto i indeks potrošačkih cena na malo od 2,7 odsto.\nU 2018. predviđeno je povećanje plata za 10 odsto u javnom sektoru i pet odsto u administraciji, a povećanje penzija biće pet odsto.\nOd 128 milijardi dinara za investicije najviše je namenjeno za projekte u nadležnosti Ministarstva građevinarstva i to 53,8 milijarde dinara.\nNa dnevnom redu sednice parlamenta, koja je počela 6. decembra, uz predloženi budžet za 2018. godinu je još 30 tačaka.


U budžetu za 2021. nije predviđena obećana pomoć od 300 eura za 30.000 radnika ⋆ Balkan PlusBalkan Plus\n18.01.2021 u 12:25\nGotovo 30.000 radnika koji su ostali bez posla tokom pandemije koronavirusa možda neće dobiti obećanih 300 evra, iako je to bio uslov Demokratske partije Kosova da glasa za Zakon o ekonomskom oporavku, piše Reporteri.\nU zamenu za glasove poslanika ove stranke, premijer Avdulah Hoti obećao je da će ispuniti obećanje, ali sporazum možda neće biti sproveden.\nMinistarstvo finansija i transfera saopštilo je pre nekoliko dana da ovaj amandman nije pokriven finansijskim sredstvima u odobrenom budžetu za 2021. godinu.\nVlada Kosova priprema plan sprovođenja Programa za ekonomski oporavak za 2021. godinu, za koji se očekuje da će biti izglasan u vladi do kraja januara. Kriterijumi i način primene mere za podršku radnicima koji su izgubili posao kao rezultat pavidemija kovid-19 biće otkriveni u vladinoj odluci i javnost će biti blagovremeno obaveštena.\nU međuvremenu, Nezavisni sindikat privatnog sektora ovo smatra vrlo zabrinjavajućim.\nJusuf Azemi, predsednik ovog sindikata, kaže da se nada da se tako nešto neće dogoditi. O razlozima zbog kojih vlada nije opredelila ta sredstva nemaju odgovor ni iz opozicije. Eman Rahmani iz Pokreta Samoopredeljenje kaže da to pokazuje neozbiljnost vlade.\nBaraliu: Ne postoje zakonske prepreke da Kurti bude premijer\nKosovo nema opremu za otkrivanje novog soja koronavirusa


August 16, 2019 | Webherald.rs\nPremijerka Ana Brnabić kaže da je “priznanje Kosova u sadašnjim granicama je crvena linija preko koje Srbija neće preći”. Pored spremnosti da pred teritoriju koja po UN pripada Srbiji, Branbić je ovim ponovo tretirala separatističku tvorevinu kao državu, direktno tvrdeći da ona ima GRANICE, što je obeležje isključivo država, dok autonomne pokrajine i regioni imaju … Read more(VIDEO) BRNABIĆ: Priznala bi Kosovo, samo ne u OVIM GRANICAMA!\nMinistar inostranih poslova Srbije Ivica Dačić najavio je da će sledeće sedmice saopštiti ime još jedne države koja je povukla odluku o priznanju Kosova i Metohije. Dačić je za RTS rekao da u ovom trenutku manje od 100 država priznaje nezavisnost takozvanog Kosova, ali postoji novi problem za Kvinte. “Predsednik Vučić mi je rekao da … Read moreDAČIĆ: Vučić je odlučio ove nedelje, ne radimo na povlačenju priznanja Kosova!\nDvogodišnja devojčica preminula je jutros u Zdravstvenom centru u Surdulici nakon što joj je sinoć pozlilo na Vlasinskom jezeru, ali su roditelji morali sami da je transportuju do najbliže zdravstvene ustanove jer su lekari hitne pomoći odbili da dođu na lice mesta, piše portal Jugmedia. Kako je rečeno portalu Jugmedia u Zdravstvenom centru Surdulica, i … Read moreDevojčica (2) umrla nakon što joj je pozlilo, HITNA POMOĆ ODBILA DA DOĐE!\nCategories Društvo, SrbijaLeave a comment\nAugust 1, 2020 August 16, 2019 by\nJapan treća ekonomska sila u svetu po visini BDP-a odmah nakon SAD i Kine, deli stav sa Srbijom po pitanju krize na Kosovu i Metohiji. Stav Japana je da dijalog Beograda i Prištine mora biti nastavljen, s tim da prethodno, kako to traži Beograd i deo međunarodne zajednice, nametnute uvećane takse na proizode iz Srbije … Read moreNOVA SVETSKA SILA NA STRANI SRBIJE: Japan zatražio ukidanje taksi na Kosovu i Metohiji!\n“U Srbiji evropska integracija nije tema na izborima već nekoliko godina, iako zemlja želi da bude deo Evropske unije, ali građani to od vlasti ne dobijaju dovoljno – ni u pogledu narativa, ni u pogledu rezultata, tako da mi ne deluje da smo mi dovoljno opredeljeni da zaista uđemo u EU.” Tim rečima Marko Savković, … Read moreANKETA ŠOKIRALA EVROKRATE: Rejting EU u Srbiji vrtoglavo pada, samo 37% Srba gleda pozitivno na uniju!


Moguće pravne mere protiv društvenih mreža\nNemačka vlada bi mogla da preduzme pravne mere protiv Fejsbuka i drugih društvenih mreža ako ne pojačaju borbu protiv govora mržnje ili „islamističkih terorističkih fantazija“, izjavio je nemački ministar pravde Hajko Mas.\nMas je rekao da Fejsbuk, Tviter i Gugl uklanjaju nelegalni sadržaj sa interneta sve češće i brže, ali da je na tom polju potrebno još toga učiniti.\nDruštvene mreže reaguju uglavnom na zahteve vladinih organizacija, ali privatne žalbe ne uzima dovoljno u obzir, kazao je Mas, preneo je Rojters.\n„Od ukupnog nelegalnog sadržaja, koji su prijavili korisnici, Tviter briše oko jedan odsto, Jutjub samo 10 odsto, a Fejsbuk 46 odsto“, rekao je Mas, ističući da je to premalo.\nMas je najavio da će odlučiti o preduzimanju narednih koraka nakon što vlada završi u martu studiju o tom pitanju, dodajući da ne isključuje pravne mere.\nOn, međutim, nije precizirao koje tačno mere bi mogle biti preduzete.\nDa li bi Julija danas blokirala Romea?


Humanisti iz cijelog svijeta pomažu porodici iz Srpca: Pokazali Leščešinima da nisu sami - Glas Srpske\nD. J. 25.01.2022 07:54\nSRBAC - Porodici Leščešin iz Gornjih Srđevića kod Srpca ovih dana je uručena nova pomoć u iznosu od 3.000 KM koju su prikupili mještani sela Ilićani i vjernici lepeničke parohije iz dijaspore.\nGlava porodice Pero Leščešin nastradao je 10. decembra prošle godine prilikom svinjokolja, a iza njega je ostala supruga Vesna sa četvoro maloljetne djece. Sveštenik Nenad Đurić kaže da su se apelu lepeničke parohije odazvali i humanisti iz SAD koji vode porijeklo iz Srpca i koji su prikupili čak 14.000 KM.\n- Zahvaljujući Snježani Adamović iz Donje Lepenice, koja živi i radi u američkom gradu Mičigen, prikupljena je ova značajna donacija koja će biti isplaćena narednih mjeseci u dijelovima na račun porodice - rekao je Đurić.\nU proteklom periodu pomoć Leščešinima su uručili i njihovi sugrađani Rade Vučenović i Pero Selehijević koji su pokrenuli akciju u koju se uključilo 77 porodica iz dijaspore, a najveći broj njih će u naredne tri godine na poseban račun porodice uplaćivati mjesečno po deset evra.\nAkciju je podržala i opština Srbac koja od 1. januara ove godine mjesečno uplaćuje 400 KM, odnosno stotinu KM po djetetu, sve do završetka njihovog školovanja, a pomoći će i u završetku opremanja njihove nove porodične kuće.\n18. 05. 2022 12:17\nNovi Grad: Preventivna aktivnost za najmlađe učesnike u saobraćaju\n18. 05. 2022 12:04


RTS :: 20. međunarodni memorijal RTS "Igrajmo za 16"\nMemorijal RTS 20. međunarodni memorijal RTS "Igrajmo za 16"\nčetvrtak, 07. mar 2019, 13:07 -> 15:48\n20. međunarodni memorijal RTS "Igrajmo za 16"\nMemorijalni turnir RTS „Igrajmo za šesnaest“ počinje i zvanično za ekipe po pozivu u subotu 9. marta. Mali fudbal igraće se tokom vikenda u tri sale u Beogradu, Nišu i Kragujevcu , a u nedelju 10. marta u Zavodu za sport i medicinu sporta počinje takmičenje u basketu „tri na tri“.\nPredstavnici grupa „Čuvari Srbije", „Mediji", „Partneri" i „Prijatelji" igraju u Posko areni, dok će se grupa „Veterani" predstaviti u SC Šumice. Ekipe iz RTS-a nastavljaju svoje takmičenje u Zavodu za sport i medicinu sporta.\nU grupi „Gradovi" mali fudbal u znak sećanja na šesnest poginulih radnika ovog vikenda igraće se u Nišu i Kragujevcu.\nRaspored takmičenja po grupama možete pogledati ovde.\nPeta godina basketa „3 na 3"\nU Zavodu za sport i medicinu sporta Republike Srbije na Košutnjaku u nedelju 10. marta u 12 časova počinje peti po redu turnir u basketu „3 na 3" Memorijalnog turnira "Igrajmo za 16".\nNe tako davno, grupa zaljubljenika u igru pod obručima zaposlenih u RTS-u uvrstila je ovaj sport u takmičenja memorijala, želeći da na najbolji mogući način a to je baveći se sportom, sačuva od zaborava uspomenu na 16 tragično izgubljenih života, kao i svih žrtava u NATO bombardovanju.\nDvanaest timova, 60 zaposlenih RTS-a i prvi put od ove godine dve ekipe po pozivu, DVD Vračar i BIA, takmičiće se tokom četiri vikenda-nedeljom u Zavodu za sport na Košutnjaku.\n0° C -1° C 1° C -3° C -1° C -5° C


Đukanović i Rajnke: Smiriti tenzije u Nikšiću – Portal Nikšić\nĐukanović i Rajnke:…\nĐukanović i Rajnke: Smiriti tenzije u Nikšiću\nTenzije u Nikšiću je neophodno smiriti kako bi integritet predstojećih lokalnih izbora bio sačuvan, ocijenjeno je na sastanku predsjednika države Mila Đukanovića i ambasadorke Sjedinjenih Američkih Država (SAD) Džudi Rajzing Rajnke, piše portal RTNK.\n-Konstruktivan razgovor sa predsjednikom Crne Gore o jačanju i zaštiti demokratskih institucija u Crnoj Gori. Saglasili smo se o mnogim pitanjima, uključujući i to da sve strane moraju sarađivati kako bi kohabitacija bila uspješna kao i o važnosti nezavisnog sudstva i tužilaštva.\nRazgovarali smo o potrebi da se smire tenzije u Nikšiću i važnosti očuvanja integriteta predstojećih lokalnih izbora. SAD su čvrsto opredijeljene u podržavanju Crnu Gore čvrsto usidrene u evro-atlantskim institucijama i oslobođenu od stranog uticaja- objavila je Rajzing-Rajnke na svom Tviter nalogu.\nIz Đukanovićevog kabineta su saopštili da je predsjednik sa ambasadorkom razgovarao o perspektivi partnerskih i savezničkih odnosa između dvije države i aktuelnim prilikama u našoj zemlji.\n-Predsjednik je uz zahvalnost ambasadorki na inicijativi za sastanak, podsjetio i na nedavnu virtuelnu posjetu pomoćnika zamjenika državnog sekretara Metjua Palmera i razgovore sa Atlantskim savjetom, što raduje i potvrđuje kontinuitet redovne komunikacije i razmjene informacija od obostrane koristi- navodi se u saopštenju.\nĐukanović je, kako se dodaje, uputio čestitke SAD-u na inauguraciji novog predsjednika Bajdena, kao i na uspješnim aktivnostima institucija te države na suzbijanju neprilika tim povodom\n-. Ohrabren prvim tonovima predsjednika Bajdena i drugih predstavnika nove američke administracije, iskazao je uvjerenje i očekivanje da je pred nama vrijeme reafirmacije euro-atlantizma. Takođe, iskazao je zadovoljstvo sadržajem razgovora koje je predsjednik Bajden imao sa evropskim liderima Merkel i Džonson na liniji zaključka da će ZB biti jedan od prioriteta američke vanjske politike.\nPredsjednik je uz nadu da će masovna imunizacija označiti ulazak u završnu fazu borbe protiv pandemije COVID 19, zahvalio za napore koje SAD ulažu na globalnom planu, i za pomoć Crnoj Gori u okviru te politike- navodi se u saopštenju.\nAmbasadorka Rajnke je istakla da je cilj inicijative za sastanak da se održi aktivni i sadržajan dijalog između vlade SAD i Predsjednika kao dijela vlasti koja sada funkcioniše u uslovima kohabitacije, i da su ti razgovori od suštinskog značaja, čemu je veoma posvećena i otvorena.\n-Ona je čestitala Predsjedniku i predstavnicima Vlade što su se sastali i razgovarali o prvim izazovima kohabitacije, i naglasila važnu ulogu Predsjednika u doprinosu obezbjeđivanja stabilnog i konstruktivnog okruženja u kojem kohabitaciona vlast može da funkcioniše.\nUz zahvalnost za čestitke Predsjednika povodom tranzicije vlasti u SAD-u, i uz ranije iskustvo saradnje dva Predsjednika, iskazala je zadovoljstvo što će kao karijerni diplomata biti u prilici da učestvuje u timu koji će zajednički dalje graditi još bolje odnose dvije zemlje- navodi se u saopštenju.\nPredsjednik Đukanović je zahvalio ambasadorki Rajnke na takvom odnosu, cijeneći da je dragocjeno za Crnu Goru da administraciji SAD-a približi novu realnost na Balkanu, koji je, kako je ocijenio, pred opasnošću da ponovi greške i ideje iz 90-ih o velikodržavnim projektima i tezama o nemogućnostima postojanja multietničkih demokratija.\nOn je., dodaje se, ponovio punu spremnost za konstuktivan odnos u uslovima kohabitacije za sve odluke i politike koje su u interesu Crne Gore i njenog jasnog euro-atlantskog puta.\n-Uz zahvalnost za detaljnu analizu aktuelnih političkih zbivanja, ambasadorka je istakla da će i dalje podržavati demokratske principe zasnovane na Ustavu, izbornoj volji i viziji euro-atlantske budućnosti Crne Gore, i da ne želi da vidi strani uticaj na nešto što je crnogorski proces. Izrazila je zabrinutost da eventualni unutrašnji konflikti mogu onemogućiti postizanje opštih ciljeva, te da SAD cijene inpute koje im pomažu da na najbolji način podrže demokratsku stabilnost Crne Gore na njenom euroatlantskom putu.\nU kontekstu aktuelnih dešavanja sagovornici su se saglasili da je nezavisnost sudstva i tužilaštva od suštinskog značaja za izbalansiranu vlast- navodi se u saopštenju.


BOMBA U NAJAVI - Zvezda vraća bivšeg kapitena? - Sportske.net\nBOMBA U NAJAVI - Zvezda vraća bivšeg kapitena?\nNajtrofejniji srpski klub mogao bi da kompletira zimski prelazni rok velikom transfer bombom o kojoj niko nije slutio.\nBabunski: "Radi se slično kao u Barseloni"Vieira otkrio zašto je odbio kineske milioneGavrić u Zvezdi do kraja sezoneZvezdin 'epizodista' našao novi klubOTKRIVENO - Evo ko je i kako Grofa doveo u Zvezdu!\nFudbalski klub Crvena zvezda angažovao je trojicu novih igrača u zimskom prelaznom roku i taman kada se mislilo da je lider domaćeg šampionata završio trgovinu na zimskoj transfer pijaci otvorila se mogućnost za dovođenje još jednog velikog pojačanja.\nKako saznaje "B92", poslednje pojačanje FK Crvena zvezda u zimskom prelaznom roku mogao bi da bude bivši kapiten Nenad Milijaš koji je raskinuo ugovor sa kineskim Hebijem i slobodan je u izboru nove sredine.\nPomenuti izvor prenosi da je Nenad Milijaš rešen da se vrati u Srbiju zbog činjenice da je u novembru 2015. godine postao otac blizanaca koje želi da odgaja u rodnoj zemlji.\nTime se crveno-belima otvara šansa da u svoje redove vrate kapitena koji je "Marakanu" napustio leta 2014. godine. Nakon tri kola u domaćem šampionatu Nenad Milijaš se preselio u tursku Manisu, da bi prethodnog februara prihvatio poziv Radomira Antića i otišao u Hebei.\nSa kinskim drugoligašem imao je sjajnu sezonu jer je izboren povratak u Superligu, ali je Milijaš morao da raskine ugovor zbog činjenice da je Hebei angažovao Žervinja, Stefana Mbiju i Edua čime je ispunio kvotu stranaca.\nUprkos mnogobrojnim ponudama koje ima u Kini Nenad Milijaš se nalazi na putu povratka u Srbiju, a da li će Zvezda iskoristiti tu činjenicu i ponuditi mu ugovor ostaje nam da vidimo.


Vredna priznanja u Barseloni | NS Reporter\nVredna priznanja u Barseloni\nBEOGRAD – Zahvaljujući vrhunskim i inovativnim rešenjima, kompanija Huawei osvojila je čak pet nagrada na Mobile World Congress-u (MWC) u Barseloni koju dodeljuje Udruženje globalnih sistema za mobilne komunikacije (GSMA). Huawei je osvojio vredna priznanja za najbolju mobilnu mrežnu infrastrukturu za izum BladeAAU i najbolje mobilne inovacije koje su namenjene za tržišta u razvoju i povezanu ekonomiju.\nMeđu značajnim priznanjima izdvaja se nagrada za “Najbolju inovaciju kao odgovor na pandemiju COVID-19”, što je dokazalo da industrija prepoznaje značaj 5G mrežnih rešenja za „pametnu“ zdravstvenu zaštitu u borbi protiv korona virusa.\n„5G brzo napreduje i unapređuje „pametnu“ zdravstvenu zaštitu. Uz pomoć aplikacija veštačke inteligencije zasnovanih na 5G mreži, „pametna“ zdravstvena zaštita pomaže nam u borbi protiv pandemije efikasnim lečenjem na daljinu. Štaviše, igraće ključnu ulogu u rešavanju neuravnotežene raspodele medicinskih resursa, poboljšanju tačnosti dijagnoze i povećanju zdravstvene efikasnosti“ , rekao je Kingjun.\nPostavljanje uređaja traje samo dva sata, što je više od 80 odsto brže od postavljanja tradicionalnih uređaja. Zahvaljujući izumu RuralStar Pro, dani kada je bilo neophodno popeti se na vrh brda u selu da bi se obezbedio mrežni signal, postaju prošlost. Sada se selo okreće napretku uz bolju telekomunikacionu infrastrukturu.\nNa primer, za vreme pandemije COVID-19, pokrivenost mrežom u udaljenim oblastima osigurala je da školska online nastava bude dostupna svim učenicima, u svim selima. Povezanost prašuma i projekat „Čuvar prirode“ kompanije Huawei osvojio je GSMA GLOMO za doprinos ciljevima UN-a\nIzum Nature Guardian sastoji se od uređaja na solarni pogon koji je opremljen mikrofonima i antenama za prikupljanje zvučnih podataka i prenos tih podataka putem bežičnih mreža u cloud, gde ih analizira sistem baziran na veštačkoj inteligenciji. Svaki Guardian uređaj nalazi se u krošnjama šume i može raditi 24 sata dnevno tokom dve godine, prikupljajući podatke o zvuku okoline na površini od tri kvadratna kilometra. Ako se čuje zvuk motorne testere, kamion ili pucanj, uključuje se alarm, a lokacija incidenta se prebacuje u aplikaciju tako da čuvari mogu brzo reagovati na potencijalnu pretnju. Guardian uređaji su do 2021. godine postavljeni u 18 zemalja.\nDo danas su rešenja kompanije Huawei RuralStar prisutna na više od 20.000 lokacija u više od 60 zemalja širom Azije, Afrike, Latinske Amerike i Bliskog Istoka. RuralStar Pro je najnoviji proizvod kompanije Huawei, a odlikuje ga visoka integracija, brzo postavljanje i lako održavanje, a ubrzaće i popularizaciju pokrivenosti ruralnih mesta i doneće digitalno u svaki kutak sveta“ rekao je Dejvid Guo, direktor kompanije Huawei Wireless Network Site Product Line.\nNagrade GLOMO dodeljuju se na godišnjem nivou kako bi se istakli inovativni izumi u mobilnoj tehnologiji, u različitim kategorijama, uključujući mobilnu tehnologiju, povezanost potrošača, industrijue X i Tech4Good. Više od 250 nezavisnih članova žirija iz celog sveta uključeno je u postupak dodele nagrada. Panele čine vodeći industrijski stručnjaci, analitičari, novinari, akademici i u nekim slučajevima predstavnici mobilnih operatora.\nJoš jedna Ekološka deklaracija proizvoda o zaštiti životne sredine za AD Polet IGK Novi Bečej


Da li je ovo provokacija? Albanski "špijun" otkrio koreografiju Grobara za utakmicu sa Skenderbegom (FOTO) | Novi.ba\nTEŠKA DRAMA, A NAJGORE TEK DOLAZI: Barcu trese velika kriza, petorica na crno... Procurio izgled novog dresa fudbalske reprezentacije BiH (FOTO)\nDa li je ovo provokacija? Albanski "špijun" otkrio koreografiju Grobara za utakmicu sa Skenderbegom (FOTO)\nObjavljeno:02.11.2017 - 17:01\n"Procurile" fotografije "šetalice" koju spremaju najvatrenije pristalice crno-belih za meč sa albanskim timom.\nNekoliko sati prije utakmice Partizan - Skenderbeg obavljaju se posljednje pripreme za meč koji nosi ogroman značaj za oba kluba.\nTokom dana stadion su kontrolisali predstavnik iz UEFA zadužen za bezbjednost uz prisustvo predstavnika oba kluba i policije, ali bilo je i nekih "ubačenih elemenata" na stadionu srpskog šampiona.\nNaime, na atletskoj stazi u tom trenutku nalazio se i novinar jednog albanskog portala i fotografisao navijače Partizana koji su u tom momentu na južnoj tribini pripremali koreografiju za večerašnji duel.\nIli je to ipak bio neko od funkcionera albanskog kluba, prije će biti, jer novinari nemaju dozvolu ulaska na atletsku stazu, makar im to nije bilo dozvoljeno nekoliko sati prije nego što se otvore kapije.\nKako bilo, Albanci su sa staze uslikali Grobare koji su preko ijtribine razvili "šetalicu" sa likom srpskog Cara Lazara.\nFotografije su ubrzo osvanule na portalu uz tekst da je poruka koju žele da pošalju Grobari čista provokacija.\n- U pitanju je Car Lazar, koga Srbi veličaju kao osnivača velike Srbije i lidera koji je poveo svoju vojsku u boj na Kosovu protiv Otomanske imperije prije 627 godina. Na kraju je ubijen -pišu Albanci.


VojvodinaCafe - Festival ljubavi od 3. do 24. februara u Novom Sadu\nVest objavljena: 31.01.2019 22:57\n“Ovom manifestacijom, uslovno rečeno, otvaramo sezonu festivala u našem gradu, poznatom po kvalitetnim programima koji privlače brojne turiste. ”Festival ljubavi” objedinjuje kulturne, kreativne, zabavne i turističke sadržaje i to je jedan od njegovih bitnih aspekata. Organizatori se potrude da sarađuju sa organizacijama i ustanovama kulture, sa samostalnim umetnicima i na taj način doprinose kvalitetu kulturne ponude grada. Verujem da će i ovoga puta zanimljivom ponudom opravdati poverenje i ispuniti očekivanja”, naglasio je član Gradskog veća za kulturu Dalibor Rožić.\nKako se čulo na konferenciji za novinare u Gradskoj kući, otvaranje Festivala zakazano je za nedelju u 18 časova na Trgu slobode, a prvi će nastupiti dečji hor “Zvončići”, potom u 19 časova nastupa Red Hot Chili Peppers Tribute band, uz tradicionalno puštanje balona u obliku srca.


Radio TV Stara Pazova - Uspešno završen projekat "Za bolje sutra" Centra za socijalni rad\nUspešno završen projekat "Za bolje sutra" Centra za socijalni rad\nProjekat "Za bolje sutra" koji je bio namenjen osnaživanju pripadnika i pripadnica romske populacije, završen je juče Okruglim stolom. Sproveo ga je Centar za socijalni rad uz podršku opštine Stara Pazova sprovodio i trajao je 3 meseca. U okviru projekta, urađeno je istraživanje, odnosno anketa na uzorku od 100 ispitanica romske populacije u Staroj Pazovi, Belegišu, Starim Banovcima i Vojki, čije je rezultate prezentovala koordinator projekta i socijalna radnica Dajana Kostić.\nOpština Stara Pazova je do sada, kao socijalno odgovorna opština, izgradila 30 stambenih jedinica za romske porodice gde oni ne plaćaju nikakav zakup već samo režije. Ivana Čubrilović iz Opštinske stambene agencije ističe da će se već početkom 2022. godine završiti prva od tri zgrade za socijalno stanovanje, od čega će određeni broj stanova biti namenjen za sugrađane romske populacije.\nNa ovom projektu, koji je uspešno završen, radio je izuzetan projektni tim dok je saradnja na terenu bila odlična. Ima dovoljno rezultata koji mogu biti polazna osnova za stvaranje akcionog plana u lokalnoj zajednici kako bi se pripadnicima romske populacije omogućio bolji život.


Nova uloga festivala srpskog filma u svijetu – PROSVJETA | Službeni portal\nNova uloga festivala srpskog filma u svijetu\nU Filmskom centru Srbije najavljeno je da će i ove godine, na već tradicionalnim festivalima srpskog filma u svijetu, zahvaljujući dijaspori, biti predstavljeni najnoviji domaći filmovi. Pored već afirmiranih festivala u Chicagu, Vancouveru i u Australiji, uskoro se može očekivati organiziranje festivala i u Parizu i Beču.\nS prošlogodišnjeg Festivala srpskog filma u Chicagu\nU Filmskom centru Srbije, na konferenciji za novinare, najavljeno je, prenosi RTS, da će i ove godine, na već tradicionalnim festivalima srpskog filma u svetu, zahvaljujući srpskoj dijaspori, biti predstavljeni najnoviji srpski filmovi.\n“Festival srpskog filma u Chicagu postoji već 5 godina i možemo reći da je to danas možda najznačajnija kulturna manifestacija, iza koje stoji srpska zajednica u Chicagu, državi Illinois, pa možda i u celoj Americi” istakla je Slavica Petrović, predsjednica UO festivala u Chicagu.\n“Naš festival podržava gradonačelnik Chicaga, ali i naša ambasada u Washingtonu i generalni konzulat u Chicagu. Značajno je reći i da izveštaje o srpskom filmskom festivalu prenose vodeći američki mediji, a za američke novinare organizujemo prethodno i screening filmova koje prikazujemo.”\n“Chicago je i filmski grad u kome postoje velike producentske filmske kuće i mi želimo da ih povežemo sa našim producentima i ukažëmo im na mogućnost snimanja filmova u Srbiji, koja ima atraktivne lokacije i veoma sposobne filmske umetnike i filmske stvaraoce svih profila”, rekla je između ostaloga Slavica Petrović, inače osnivač i urednica “Srpskog ogledala” najznačajnijeg štampanog srpskog glasila u Americi.\n← Mali Brijun: Otvorena sezona Kazališta Ulysses\nGrčka ljetovališta u kojima dominira srpski jezik →


Medilink Novi Beograd | Kneginje Zorke 96/V/12\n/ Medilink Novi\nTel: 011 344 5892 E-mail:\n01.10.2010 Telefon 1:\n011 344 5892\nKneginje Zorke 96/V/12,\nRadno vreme: Nedostupno Plaćanje: Nedostupno Kategorija: Lična nega\nDelatnosti: Kozmetika Plaćanje: Nedostupno Skeyndor akademija u službi vaše lepote\nPreporučite ovu firmu Kompanija Medilink Novi već više godina se bavi zastupanjem i promocijom kozmetičkih brendova na tržištu Srbije. 2008. godine postala je zastupnik i distributer prestižne španske kozmetičke kuće SKEYNDOR koja je jedna od najinovativnijih kompanija u oblasti profesionalne kozmetike. Prisustvo promociji njihovih proizvoda svuda u svetu, dakle i u našoj zemlji, rezervisano je za klijente koji su profesionalci u službi lepote i pojam su kvaliteta i uvođenja novih veoma efikasnih proizvoda i tretmana. Kako nauka uvek ide napred, nama je cilj pratiti svetske trendove i pronaći i ponuditi inovativne i efikasne preparate za čiji kvalitet možemo garantovati. Video Oglasi drugih firmi\nSkeyndor akademija u službi vaše lepote\nSvi Video Oglasi > Slike proizvoda i usluga Preporučite ovu firmu Slike proizvoda i usluga iz delatnosti Preporuke i pitanja za firmu Medilink Novi Postavite pitanje firmi ili


Izrada spomenika finansirana dobrovoljnim prilozima\nInicijativa je potekla pre više od godinu dana od meštana sela iz koga je 17 boraca bilo deo ovog najodlikovanojeg puka, a podignut je zahvaljujući njhovim prilozima i uz pomoć lokalne samouprave opštine Kuršumlija.\nŽivota Jevremović inicijator i član Organizacionog odbora kaže da je malo kuršumlijsko selo dobloi jedinstveno spomen obeležje u znak sećanja na čuvenu jedinicu Srpske vojske.\n- U našem selu tada je bilo svega 12 kuća a sedamnaest mladića su zagrljeni krenuli u rat.Preživelo su samo trojica – rekao je Jevremović. On podsća da u to vreme nije bilo kuće na kojoj nije bio crni barjak, ali ih je njihovo junaštvo nadživelo, a ovim spomenikom odata je počast i sačuvano sećanje na sve junake ove slavne jedinice Srpske vojske koju su sačinjavali uglavnom borci iz Toplice.\nSpomenik je visok oko šest metara,izradaje koštala oko 30.000 evra, a otkrili su ga komandant Kopnene vojske general-potpukovnik Milosav Simović, Radoljub Vidić, predsednik kuršumlijske opštine kao i Rade Petrović, jedan od inicijatora za podizanje spomen obeležja.\n- Spomenik je izgrađen od nakvalitetnjeg granita uvezenog iz Južnoafričke Republike, sa dvoglavim orlom na vrhu, Karađorđevom zvezdom i grbom Srbije. Osim meštana, kojih je u selu ostalo svega 25, podizanje obeležja pomogli su i njihovi potomci koji su ovde nekada živeli, ali i brojni donatori koji nisu ni čuli za ovaj kraj, ali koji znaju za junaštvo Gvozdenog puka - objasnio je Petrović zahvaljujući se svima koji su pomogli da čuveni ratnici dobiju svoje prvo spomen obeležje.\nGovoreći o Gvozdenom puku, tada najelitnijoj jedinici srpske vojske, Petko Marjanović, viši kustos Narodnog muzeja „Toplica“ naglašava da o podvizima Gvozdenog puka govori da je 255 oficira, podoficira i vojnika ovog puka odlikovano najvišim srpskim ratnim odlikovanjem,Ordednom Karađorđeve zvezde sa mačevima dok je njih 35 dva puta odlikovana istim odlikovanjem.\nOsim meštana ovog kraja, otkrivanju spomenika Drugom pešadijskom puku „Knjaz Mihajlo“ koji je u ratovima od 1912. do 1918 godine stekao besmrtnu slavu prisustvovali su predstavnici Vojske Srbije, načelnik Topličkog okruga dr Nebojša Vukadinović, predstavnici opština Kuršumlija i Prokuplje i drugi.\nJevremović je u ime organizacionog odbora simbolično uručio ključeve spomen parka gde je podignut spomenik, predsedniku kuršumlijske opštine Radoljubu Vidiću. Inače, po otkrivanju spomenika služen je pomen junacima Gvozdenog puka dok je u znak sećanja na junake iz Igrišta je poletelo sedamnaest golubova.


Mihajlović: Čestitam članovima, volonterima i funkcionerima na velikom rezultatu - Glas Zaječara\nHome Politika Mihajlović: Čestitam članovima, volonterima i funkcionerima na velikom rezultatu\nČlanica Predsedništva Srpske napredne strane (SNS) Zorana Mihajlović zahvalila se građanima koji su na ponovljenim republičkim izborima još jednom dali „ubedljivo najveće poverenje“ listi „Aleksandar Vučić – Za našu decu“.\n„Građani Srbije su ponovo pokazali da cene rad i zalaganje i rezulate koje smo ostvarili u protekle četiri godine i zato je više od 60 odsto glasača dalo podršku našoj listi. Čestitam i svim članovima, volonterima i funkcionerima naše stranke na još jednom velikom rezultatu“, istakla je Mihajlović u saopštenju.\nOna je dodala da posebnu zahvalnost duguje građanima Prokuplja, Bojnika i Merošine na kojima je lista Srpske napredne stranke na ponovljenim izborima osvojila više od 92 odsto glasova.\nPrethodni tekstMediji na nemačkom: U Srbiji se ulepšava broj obolelih\nJoš jedna akcija dobrovoljnog davanja krvi 02/07/2020


Tužilaštvo: Uhapšen i osumnjičeni za podstrekivanje napada na Daška Milinovića - Javni servis\n“Osumnjičenima U.S. i N.K. stavlja se na teret da su u petak 16. aprila, u Novom Sadu, u jutarnjim časovima, ispred Osnovne škole “Vasa Stajić” prišli novinaru i voditelju Dašku Milinoviću, te ga je U.S. poprskao biber-sprejom u lice, dok mu je N.K. zadao tri udarca metalnom palicom u levu podlakticu, usled čega je Milinović lakše povređen. Na to ih je podstrekao M.E, ponudivši im novčanu nagradu za napad i povređivanje Milinovića”, navode u tužilaštvu.\n“Osnovno javno tužilaštvo u Novom Sadu će u daljem toku postupka prikupiti sve dokaze i preduzeti sve potrebne dokazne radnje radi donošenja javnotužilačke odluke, o čemu će javnost biti blagovremeno obaveštena”, navode iz tužilaštva.\nPodsećamo da je za ponedeljak najavljen protest “Novi Sad protiv fašizma”. Mada se u pozivu ne navodi, može se pretpostaviti da je povod za protest napad na Daška Milinovića. Više o tome OVDE.


Prvi put u 500 najuspešenijih u svetu više kompanija iz Kine nego iz SAD-a - Biznis i Finansije\nHome\tVestiEkonomija\tPrvi put u 500 najuspešenijih u svetu više kompanija iz Kine nego iz SAD-a\nPrvi put u 500 najuspešenijih u svetu više kompanija iz Kine nego iz SAD-a\nNa listi “Global 500” koja obuhvata 500 najuspješnijih kompanija na svetu, nalazi se 133 firmi iz Kine, uključujući hongkonške i tajvanske kompanije, kao i 121 preduzeće iz Sjedinjenih Američkih Država.\n“Velika priča je sledeća: prvi put imamo više Fortune Global 500 kompanija baziranih u Kini i Hong Kongu nego u Sjedinjenim Američkim Državama,” piše magazin Fortune, koji svake godine objavljuje ovu listu.\nDalje se navodi kako je ovih 500 kompanija u 2019. godini prihodovalo 33,3 hiljade milijardi dolara i stvorilo profit od dve hiljade milijardi dolara. Širom sveta zapošljavaju skoro 70 miliona ljudi, prenosi Tanjug.\nHuawei na 49. mestu\nNa prvom mestu liste nalazi se američka korporacija “Walmart”. Najveća kineska državna naftna grupacija “Sinopec” je zauzela drugo mesto, dok su se na trećem i četvrtom mestu našle dve kineske državne kompanije, Državna elektroprivreda “State Grid” i “China National Petroleum”.\nU prvih 50 mesta ima 12 kineskih kompanija, među njima su četiri banke, uključujući ICBC, CB, ABC i Banku Kine.\nKineski tehnološki gigant “Huawei” je ove godine zauzeo 49. mesto na listi, a iza je Kineska grupacija za željeznički inženjering, prenosi Al Jazeera.\nGlobalna trgovina je motor uspeha globalnih kompanija. Sposobnost za traženje novih tržišta i izvoz su takođe presudni faktori, navodi se u magazinu.\nKorona virus: Vakcina za odrasle skoro pa spremna, decu niko ne pominje


Obaveštenje o registraciji sportista u redovnom registracionom periodu! – Stonoteniski savez Srbije\nHomeIzdvojenoObaveštenje o registraciji sportista u redovnom registracionom periodu!\nBy admin 12.01.2021. 0\nU prilogu je spisak registrovanih sportista u zimskom redovnom registracionom periodu. Svi klubovi mogu da registracionoj komisiji STSS dostave primedbe na evidentirane podatke, u roku od tri dana od dana objave spiska – 12.1.2021. Klubovi koji registruju prelaske igrača i strane državljane su obavezni da izvrše uplatu takse za prelazak, ukoliko to već nisu učinili.\nSpisak registrovanih sportista u zimskom prelaznom roku!\nNa spisku se ne nalaze sportisti koji su registrovani nakon redovnog letnjeg registracionog perioda, a stekli su pravo da nastupaju na ligaškim takmičenjima – Vladislava Stojić za STK Pančevo, Konstantinopoulos Konstantinos za Radnički MMXVII i Dušica Todorović za STK Crvena zvezda. Navedeni igrači se dodaju na spiskove ekipa u ligama, u skladu sa propozcijama ligaških takmičenja..\nU prilogu je ažuriran spisak svih registrovanih sportista u klubovima, sa stanjem na dan 10.1.2021.\nigrači (ažuriran spisak na dan 10.1.2021.)\nPodložan je promeni, nakon isteka roka za primedne na registracije u zimskom prelaznom roku i nakon odluke registracione komisije STSS.\nU skladu sa članom 2.3 Pravila o registraciji sportista, registracija sportista se vrši u redovnom registracionom periodu od 15. decembra do 10. januara.\nRegistraciju vrše samo klubovi koji su registrovani u tekućoj takmičarskoj sezoni, koji žele da registruju nove igrače.\nInformacije u postupku registracije\nU skladu članom 2.3 Pravila o registraciji sportista STSS, sportisti registrovani u redovnom registracionom periodu imaju pravo nastupa na pojedinačnim i ekipnim takmičenjima u svim kategorijama. Za seniorska ligaška takmičenja pravo nastupa se detaljno reguliše propozicijama ligaških takmičenja.\nOdluka TK STSS o pravu nastupa na ligaškim takmičenjima STSS\n– spisak igrača\n– dvojna registracija\nPrethodna objavaObaveštenja STSS o podršci klubovima\nSledeća objava Rezultati! – Drugi turnir super i prvih liga Srbije